Deputat: "Azərbaycanda hakimiyyətsizlik mühiti formalaşdırmaq istəyirlər" Demokrat.az\nTəəssüf hissi ilə qeyd edirəm ki, bir qədər öncə həm ölkə mediasında, həm də ərəb mətbuatında dərc olunmuş "Pandemiyadan sonrakı Qarabağ: sülh, müharibə yoxsa inqilab?" sərlövhəli məqaləmdə Ermənistanın hərbi-siyasi rəhbərliyinin müharibəyə əl atacağı ilə bağlı proqnozum 100 faiz təsdiqini tapdı. Məqalənin həmin hissəsini nəzərinizə çatdırıram:\n"Ermənistan tərəfinin koronavirus pandemiyasının yaratdığı çıxılmaz iqtisadi böhran vəziyyətində “kiçik müharibə”yə başlamaqla narazı kütlənin diqqətini ağır iqtisadi-sosial problemlərdın yayındırması istisna olunmur. “Böyük depressiya”nın təcrübəsi göstərir ki, ölkədə iqtisadiyyatın çokməsi millətçilik dalğasının yüksəlməsinə və “xaici düşmən” axtarışlarının intensivləşməsinə, əgər o varsa bu istiqamətdə avantürüst davranışlararın artmasına rəvac verir. Narazı kütlə belə xüsusi hallarda hərbi avantüralara loyal mövqedə dayana bilər. Nikol Paşinyanın yeni şəraitdə hakimiyyəti üçün olduqca ciddi daxili təhdidlərin formalaşacağı reallıqda məhz belə davranacağı istisna olunmur. Nikol Paşinyan çox gözəl dərk edir ki, iri miqyaslı hərbi əməliyyatlar başlayacağı təqdirdə ölkəsinin güclü Azərbaycan ordusu qarşısında biyabırçı məğlubiyyəti və deməli, özünün də hakimiyyətdən salınması sırf zaman məsələsidir. Aprel döyüşlərindən 4 il keçməsinə baxmayaraq, bu gün də o hadisə Ermənistan rəhbərliyini təqib edən bir kabusa çevrilmişdir. Azərbaycan Silahlı Qüvvələrinin Ali Baş Komandanı, Prezident İlham Əliyevin Aprel döyüşlərindən sonra səsləndirdiyi “Biz əgər Aprel döyüşləri zamanı malik olduğumuz müasir silahların yalnız cüzi bir hissəssindən istifadə etdik, əgər bütün silahları işə salsaydıq, Ermənistanda daş-daş üztə qalmazdı,”-fikirləri bu gün də Nikol Paşinyanın “yuxusuna haram qatmaqdadır”.\nBu vəziyyətə Ermənistanın məqsədi “kiçik müharibə” effekti yaradıb, daxili auditoriyanın hakimiyyətə olan qəzəbini soyutmaq və sonra isə beynəlxalq aləmdə hay-həşir qoparıb, Azərbaycan ordusunun hücüma keçdiyi, Ermənistan dövləti və onun “məzlum” xalqı üçün yenidən təhdidlərin yarandığı ilə bağlı dezinformasiya yaymaqdan ibarətdir"\nArtıq gözləntilər real məzmun kəsb edib.\n12 iyul 2020-ci il tarixində Ermənistan silahlı qüvvələri bölmələri Azərbaycan-Ermənistan dövlət sərhədinin Tovuz istiqamətində artileriya qurğularından istifadə etməklə qəfil hücuma keçərək hərbi təxribat törətmişlər. Azərbaycan ordusunun əks həmləsi ilə düşmənin canlı qüvvəsinə və hərbi texnikasına sarsıdıcı zərbə endirilmişdir. Qəhrəman Azərbayvcan ordusu aprel döyüşlərində qazandığı tarixi qələbəni davam etdirərək düşmənə öz yerini göstərmişdir. Ali Baş Komandanın mətin iradəsi və ordu-xalq birliyi sayəsində Azərbayacan Silahli Qüvvələri yenilməz gücünü nümayiş etdirmişdir.\nErmənistanın Azərbaycanla sərhəddə tərətdiyi hərbi avantüraya görə bütün məsuliyyət onun hərbi-siyasi rəhbərliyinin üzərinə düşür. İşğalçı dövlətin belə bir risqli addıma imza atması ilk növbədə bu olkədə mövcud diktator rejiminin üzləşdiyi daha ciddi daxili risqlər və təzyiqlərlə bağlıdır. Heç kəsə sirr deyildir ki, koronavirus pandemiyası Ermənistanda onsuz da ağır olan sosial-iqtisadi vəziyyəti böhran həddinə çatdırmışdır. Ölkədə yeni inqilab mehi əsməkdədir. Bu reallıqda Ermənistanın hərbi-siyasi rəhbərliyi ənənəvi olaraq dəfələrlə sınaqdan çıxardıqları taktikanı yenidən işə salmaq məcburiyyətində qalmışdır. Təbii daxili riqsqləri süni yaradılmış xarici risqlər hesabına kompensasiya etmək-hərbi avantüraya əl atmaqla silkələnməkdə olan hakimiyyətinin ömrünü uzatmaq yolunu seçmişdir. Bu seçim Ermənistan cəmiyyətində əks reaksiya doğurmuşdur. Diktatura rejiminin ömrünü uzatmaq naminə övladlarının mənasız ölümə göndərilməsinə qarşı çıxan erməni etiraz seqmentinin sayı ədədi deyil, həndəsi silsilə ilə artmaqdadır.\nErmənistan hərbi-siyasi rəhbərliyinin hərbi təxribatçı addımlarını şərtləndirən digər mühüm amil Azərbaycanın beynəlxalq mövqelərinin daha da möhkəmlənməsi ilə bağlıdır. Prezident İlham Əliyevin Soçidə “Valday” Beynəlxalq Diskusiya Klubunun XVI illik iclasının plenar sessiyasında, Aşqabadda MDB Dövlət Başçıları Şurasının məhduq tərkibdə iclasında, Münhen Təhlükəsizlik Konfransında Ermənistanın işğalçılıq siyasətini və faşist simasını ifşa etməsi, dünyanın aparıcı beynəlxalq qurumlarının Ermənistan-Azərbaycan, Dağlıq Qarabağ münaqişəsi ilə bağlı ədalətli qərarlar qəbul etməsi xarici ermənipərəst dairələri və Ermənistan hakimiyyətini ciddi problemlər qarşısında qoymuşdur. Xüsusilə də Azərbaycan Prezidentinin COVİD-19 pandemiyasına qarşı mübarizədə beynəlxalq səylərin birləşdirilməsi mənafeyinə xidmət edən BMT Baş Məclisinin xüsusi sessiyasının cağrılması təşəbbüsünün 130-dan cox dövlət tərəfindən dəstəklənməsi Ermənistanı məlum hərbi təxribatının məhz indiki tarixi şəraitdə baş verməsinin katalizatoru olmuşdur. Ermənistan Azərbaycanın unukal beynəlxalq təşəbbünə etiraz etməklə özünü bütün dünyanın gözündə rüsvay etmişdir. Başqa sözlə, Ermənistanın hərbi-siyasi rəhbərliyi mövcud reallıqlar fonunda “natamamlıq kompleksi”nin daşıyıcısı olaraq məlum istetrik qərarı qəbul etməklə özünüməhvə bərabər hərbi avantüraya imza atmışdır.\nBu hərbi təxribarın məhz Azərbaycan-Ermənistan dövlət sərhəddində baş verməsi də təsadüfi addım olmayıb, Ermənistanın münaqişənin əsl mahiyyətini ört-basdır etmək kimi çirkin niyyətindən irəli gəlir, üzvü olduğu hərbi-siyasi təşkilatın “çətir”i altında gizlənərək hərbi avantürasının kollektiv müdafiə mexanizmləri ilə dəstəklənməsinə nail olmaq kimi riyakar məqsədindən qaynaqlanır. İşğalçı dövlətin bu istiqamətdə planları da tam iflasa uğramışdır.\nErmənistanın hərbi təxribatı nəticəsində ordumuzun generalı da daxil olmaqla bir neçə hərbi qulluqçumuz şəhid olmuşdur, lakin onları qisası tam alınmış, qanları yerdə qalmamışdır. İnanırıq və tam əminik ki. bundan sonra da düşmənin istənilən hərbi təxribatına Ali Baş Komandan, Prezident İlham Əliyevin rəhbərliyi altında ən müasir silahalara malik, yüksək hərbi-vətənpərvirlik ruhu olan Azərbaycan Silahlı Qüvvələri layiqli cavab verəcək, ərazi bütövlüyümüzü təmin edəcək, işğaldan azad etdiyi bütün torpaqlarımızda üçrəngli qələbə bayrağını dalğalandıracaqdır.\nGörünürür bu reallıq Ermənistan və ona havadarlıq edənləri, habelə daxilimizdəki "5-ci kolon"u möhkım narahat edib. İyulun 14-də gecə radələrində bir qrup təxribatçının Milli Məclisə qeyri-qanuni müdaxiləsi, antidövlət şüarlar səsləndirməsi və qanunverici orqanın əmlakına zərər vurması təsadüfi hadisə olmayıb, öncədən planlaşdırılmış təxribatın birbaşa nəticəsidir.\nSərhəddə yaşanan son hadisələrlə bağlı orduya və dövlətə dəstəyini, düşmənə isə nifrətini ifadə etmək üçün yürüşə çıxan insanların sıralarına öncədən hazırlaşdırılmış və təlim almış təxribatçılar yerləşdirilmişdir. Məqsəd Azərbayacanı 90-cı illərin ssenarisi üzrə məhvə sürükləmək, ölkədə hakimiyyətsizlik mühütü formalaşdırmaq və bununla da yeni ərazi işğallarına şərait yaratmaq. perspektvdə isə vətəndaş müharibəsini labüd etməkdən ibarətdir.\nXarici və daxili düşmənlərimizin bu arzusu baş tutmayacaq. Azərbayacan güclü dövlətdir. Ölkəmizdə səfərbər olunmuş cəmiyyət və vətəndaş həmrəyliyi hökm sürür. Müxalif siyasi dairələr belə bu günlərdə dövlətin və ordunun yanında olduqlarını bəyan ediblər. Xalq-hakimiyyət birliyi monolit xarakter kəsb edir. Xalq öz Ali Baş Komandanının arxasındadır.Ona tam inanır və güvənir. Ali Baş Komandan cənab İlham Əliyevin rəhbərliyi altında bu tarixi sınaqdan da şərəflə çıxacaqımıza tam eminik! Allah Prezidentimizi, Xalqımızı, Dövlətimizi qorusun! Qələbəmizə inanırıq və o lap yaxındadır.\n15 İyul 2020, 13:51


Çin “Beidou” naviqasiya sisteminin növbəti peykini orbitə çıxarıb - Ens.az - 4 dildə xəbərlər və ensiklopediya\nÇin “Beidou” naviqasiya sisteminin növbəti peykini orbitə çıxarıb\nÇin “Beidou” milli naviqasiya sisteminin 32-ci peykini uğurla orbitə çıxarıb\n10 iyul 2018 13:07\nÇin “Beidou” milli naviqasiya sisteminin 32-ci peykini uğurla orbitə çıxarıb. Bu barədə Çin Aerokosmik Elm və Texnika Korporasiyasının (CASC) məlumatında deyilir.\n“ICTnews” Elektron Xəbər Xidməti “TASS” resursuna istinadən yazır ki, bu, “Changzheng” raketdaşıyıcıları seriyasından buraxılan 280-ci raket buraxılışıdır.\nMəlumata görə, 2011-ci ilin dekabrında kommersiya istifadəsinə verilən “Beidou” regional peyk sistemi 2012-ci ilin dekabrından Asiya-Sakit okean regionu ölkələrində mülki xidmətlərin göstərilməsinə başlayıb. Sistem Çin, qonşu ölkələr və Asiya-Sakit okean regionu ərazisində coğrafi koordinatların müəyyənləşdirilməsini təmin edir. 2020-ci ilədək peyklərin sayının 35-ə çatdırılması planlaşdırılır. Bu baş verəcəyi halda sistemdən bütün dünyada istifadə mümkün olacaq.\n2018-ci ilin Çinin bir sıra kosmik proqramlarının inkişafında əsas il olacağı gözlənilir, eləcə də əksər layihələrin həyata keçirilməsi başlıca mərhələyə daxil olacaq. Yanvar-dekabr ərzində Çin orbitə 18 kosmik naviqasiya aparatı çıxarmağı planlaşdırır. Bunun nəticəsində “Beidou” sistemi İpək Yolu iqtisadi zonasının bütün ölkələrinin ərazisini əhatə edəcək.


Məhbusu döyüb öldürən "nadzor"ların adı açıqlandı | Sizinyol.com\nMəhbusu döyüb öldürən “nadzor”ların adı açıqlandı\n14 saylı çəzaçəkmə müssisəsində Rza Ağalı və daha 10 məhbusun “kars”a salınması haqda məlumat yayılıb. Cenubnews.com-un yaydığı xəbərdə Elşad Babayevin döyülərək öldürülməsində iştirak edən cəzaçəkmə müəssisəsi əməkdaşlarının adları da çəkilir. Həmin yazını təqdim edirik: “Artıq 14 saylı cəzaçəkmə müəssisəsində məhkumların həyatı getdikcə ağırlaşır.\nBelə ki, 10 nəfərdən çox məhbus cəzaçəkmə müəssisəsində keçirilən etiraz aksiyasında iştirak etdiyi üçün cəza kamerasına salınıb. Həmin məhbuslar arasında Masallı rayonunda şərlənərək 7 il azadlıqdan məhrum edilən dindar Rza Ağalı da var. Hazırda həbsxana daxilində ciddi araşdırmalar gedir, bundan sonra da etiraz aksiyasında iştirak edən digər məhkumlardan ”kars”a salınacağı gözlənilir. Əsasən həbsxananın “işverən” məhkumları öldürülən idmançı məhkum Elşad Babayevin ətrafında olmuş məhbusların üzünə durur və bundan sonra həmin məhkumlar cəza kamerasına salınır. Daxil olan məlumatda o da deyilir ki, artıq həbsxanada “qanuni rejim” aktivləşib. Belə ki, məhkumlara həftədə iki dəfə telefonla danışmaq üçün yeni qayda tətbiq edilib.\nMəhkumlar məcburi olaraq yeməkxanalara aparılır. Həbsxanada olan digər bir yeməkxana həbsxana rəhbərliyi tərəfindən bağlanılıb. Həbsxanada “yuxarı”dan gəlmiş məmurlar hadisə barədə ciddi araşdırma aparır. Məhbuslar yeməkxanada olan dözülməz şəraitdən narazıdırlar.Yeməklər yağsız və ətsiz olur. Bütün məhkumlara yemək çatdıra bilmirlər. Məhkum Elşad Babayevi işgəncə ilə öldürən 5 nadzor – Firdovsi, Faiq, Rahid, İsmayıl və Vüqar həbsxana ətrafında gözə dəymir. Görüşə gələn ailələr yaxınları ilə çətinliklə görüşə bilirlər”.\nRza Ağalının qardaşı Bəxtiyar Ağayev islamazeri.az-a deyib ki, belə bir hal qardaşının da başına gələ bilərdi. B.Ağayev bildirib ki, qardaşı artıq 2 il 4 aydır ki, həbs olunduğu müddət ərzində demək olar ki, kars həyatı yaşayıb: “Rzanın həyatı ”kars”larda çürüyür. Onu həbs olunduğu müddət ərzində hər zaman karsa salıblar. O, hər dəfə həbsxanada azan vaxtı azan verdiyi üçün cəza kamerasına salınıb. Hətta qardaşıma o qədər işgəncə veriblər ki, ciyərlərinə su gəlib. Bu an onun sağlamlığı təhlükədədir. Amma bütün bunlara baxmayaraq, Rza şikayət etməyimizi istəmir. Onu da deyim ki, heç kim Rzaya və onun timsalında digər mömin məhbuslara təzyiq göstərə bilməz. Onlar birbaşa Allaha bağlı olan insanlardır”.\n14 saylı CM-də məhbus həyatı yaşayan jurnalist Araz Quliyevin qardaşı da nigaran olduğunu bidlirib. Azər Quliyev deyib ki, həbsxananın hansısa bir nadzoru məhkumu döyüb öldürürsə, o, cəza çəkməlidir.\nQeyd edək ki, E.Babayevin bacısı Simuzər Babayeva qardaşının meyiti üzərində çoxsaylı işgəncə izlərinin olduğunu deyib və meyitin fotolarını təqdim edib. Fotolardan görünür ki, E.Babayevin qollarında, ayaqlarında, boynunda, belində, arxasında üzündə xəsarətlər var. “Onu sanki filmlərdə göstərilən siyasi məhbuslar üçün həbsxanada döyüb öldürüblər” -deyə S.Babayeva vurğulamışdı. “Mənim qardaşımı öldürüblər. Dövlətdən tələb edirəm ki, onu öldürən şəxsləri müəyyən edib cəzalandırsın”. Bunu “Yeni Müsavat”a 14 saylı cəzaçəkmə müəssisəsində dünyasını dəyişən məhkum Elşad Babayevin bacısı Simuzər Babayeva deyib. O, istintaqdan nəticə gözlədiyini açıqlayıb: “Fikrimi demişəm. Ürəyimizə dağ basıblar. Həmin adamlar müəyyən olunub cəzalandırılmasa, daha ağır zərbə vurmuş olacaqlar. Biz kiminsə günahsız olaraq qardaşımın ölümünə görə cəzalandırılmasını istəmirik. Müstəntiqə də bunu demişəm. Dekabrın 10-da qardaşımla görüşmüşdüm. Görüşdən sonra özünü rejim rəisi kimi təqdim edən Əli adlı məmurun qardaşımı divara dirəyərək ondan pul tələb etdiyini gözümlə görmüşəm. Mən şahidi olmuşam ki, bu adam qardaşımı hədələyir. Vicdanları varsa, araşdırmalıdır. Bu adamlar dayandırılmalı və cəzalarını almalıdırlar. Ortada fakt var, şəkillər var, qardaşımın meyiti var. Əgər bunlar olmasa idi biz danışa bilməzdik. O xəsarətləri ona yetirən adamlar var. Bu adamların müəyyən olunmaması mümkün deyil. Ora dövlətin cəzaçəkmə müəssisəsidir. Orada bu cür işgəncə verilməsi mümkünsüzdür. Mümkün deyil ki, orada istintaq nəticə əldə etməsin. Mən müəssisədə dəfələrlə olmuşam. Hər addımbaşı videokameralar quraşdırılıb. Girişdə, çıxışda, çayxanada, yeməkxanada da kameralar var. Qardaşım deyirdi ki, müəssisənin bütün ərazisini kameralarla izləyirlər. Baxsınlar həmin kameraların yaddışına”.\nS.Babayeva deyib ki, müstəntiqə məhkumların yaxınlarından rüşvət alınması haqda da məlumat verib: “Orada xüsusi bir otaq var. Rüşvət otağı deyirlər. Həmin otaqda kamera yoxdur. Məhkumların yanına gələnləri ora salıb rüşvəti alırlar. Bunu müstəntiqə dedim, rüşvət alınan yerin planını cızıb vermişəm. Orada rəis 2 yeməkxana saxlayırdı. Həmin yeməkxanalardan biri pullu idi. Hansı məhbusun yaxını ayda 100 manat verirdisə, ona nisbətən normal şəraiti olan yeməkxanada və daha təmiz yeməklər verirdilər. Digərində isə yemək ətsiz və içində hər cür natəmizlik olan vəziyyətdə olub. Biz 100 manatı verməmişdik. Elşadın yanına yeməyi özümüz aparırdıq. Qoy araşdırsınlar”.\nS.Babayeva 14 saylı cəzaçəkmə müəssisəsində məhkumların saxlanma şəraiti haqda bunları deyib: “Elşadı 2014-cü il sentyabrın 24-də ora göndərdilər. Ora göndəriləndən sonra yanına gedəndə ona qara rəngli idman geyimi alıb apardım. Sonrakı görüşdə həmin forma ağarmışdı. Səbəbini soruşdum, dedi ki, müəssisənin yanındakı daş karxanalarının toz-torpağı, əhəngi üst-başlarına hopur. Deyirdi ki, elə vaxt olur baraklarda tozdan nəfəs ala bilmirik. Qışda müəssisədə şəraitin daha dözülməz olduğu haqda ona danışmışdılar. Orada su yox kimidir. İçiləcək su deyil. Deyirdi ki, burada qışda qarı əridib suyu içirlər. Təmizlik-gigiyena üçün də su yoxdur. Ora hər gedəndə qapıda təcili yardım maşınları görürdüm. Elşad deyirdi ki, içəridə ağır xəstələr çoxdur”.\nS.Babayeva müstəntiqin ona istintaqın gedişatı haqda məlumat vermədiyini də söylədi: “Müstəntiq istintaq getdiyini əsas gətirib məlumat verməkdən imtina etdi. Ona da dedim və bir də təkrarlayıram – mən vurmamışamsa insan necə ölüb? Əlbəttə ki, bunun səbəbkarları var. Bu hadisə öz-özünə baş verməyib! Bu hadisəyə görə birbaşa müəssisənin rəisi, onun müavinləri, işçiləri cavabdehdir! Hətta məhbus da məhbusa şillə vursa cavabdeh yenə rəisdir. Ora dövlət müəssisədir. Ora məmuru təyin edən də dövlətdir. Əli Gülməmməd oğlu İbrahimov rəisdir, Hafiz Qulu oğlu Quliyev onun əməliyyat işləri üzrə, Natiq Balağa oğlu Hacıyev tərbiyə işləri üzrə müavinləridir. Başqa müavinləri də var. Çağırsınlar, sorğulasınlar. Necə olub ki, bu 3 rəisdən birinin bu məsələdən xəbəri olmayıb? Mən bu məsələnin araşdırılmasını tələb edirəm”.\nS.Babayeva musavat.coma son açıqlamasında bildirdi ki, qardaşının ölümü haqda sosial şəbəkələrdə yayılan xəbərləri izləyir: “İsmayıl İsmayılov adlı facebook istidafəçisi 14 saylı çəzaçəkmə müəssisəsində əsgər olduğunu və işgəncələr haqda istənilən yerdə ifadə verməyə hazır olduğunu yazıb. Çağırsınlar, soruşsunlar”.\n“İsmayıl İsmayılov: – Mən o zonda əsgər olmusam. Mən bunu hər yerdə deyə bilərəm ki, ora postda ”vıska”ya çıxanda “kars”da dustağı elə döyürdülər ki, səsi aləmə yayılırdı. Ona vurulan dubinkanın səsi aydın gəlirdi. Elə bil insan yox, heyvan döyürlər içəridə. Sən tələb et, prezidentə kimi yaz. Hər yerə. Nəyə görə dustaqlar belə işgəncə ilə döyülməlidirlər. Dustaq azadlıqdan məhrum edilir də. Daha başqa ondan ağır cəza var?”\n“nadzor”ların açıqlandı Adı döyüb məhbusu öldürən


Deputatlar IX Zirvə görüşündə iştiraka xüsusi önəm verirlər » Reyting.az\nTarix: 21-10-2017 15:07 | Bölmə: Gündəm\nİstanbulda İnkişaf etməkdə olan səkkiz ölkənin İqtisadi Əməkdaşlıq Təşkilatının (D-8) “Əməkdaşlıq yolu ilə imkanları artırmaq” devizi altında keçirilən IX Zirvə görüşündə Azərbaycan prezidenti İlham Əliyev də iştirak edib.\nMillət vəkili Azər Badamov deyib ki, Azərbaycan prezidentinin IX Zirvə görüşünə xüsusi qonaq qismində dəvət olunması Azərbaycanın dünyadakı nüfuzun göstəricisidir.\nReyting.az-ın SİA-ya istinadla verdiyi xəbərə görə, A.Badamov bildirib ki, Azərbaycan müstəqil ölkə olaraq dünya arenasında, siyasətində özünəməxsus rola malikdir.\nA.Badamovun sözlərinə görə, İ.Əliyevin IX Zirvə görüşündə iştirak etməsinin həm dövlətimiz, həm də orada iştirak edən digər ölkələr üçün böyük əhəmiyyəti var. Onun fikrincə, Azərbaycan prezidentinin sözügedən görüşdə iştirakı və Türkiyə prezidenti ilə bir yerdə olması bir daha onu göstərir ki, Azərbaycanla Türkiyə arasında böyük dostluq əlaqələri var:\n“Ümumiyyətlə, hər bir beynəlxalq təşkilatda Türkiyə ilə Azərbaycan bir yerdədir. Heç bir xarici müdaxilə və yaxud kimlərsə bizim dostluğumuza xələl gətirə bilməz. Azərbaycan aktiv bir faktor olaraq belə görüşlərə tez-tez dəvət olunur”.\nG20 sammitində də Azərbaycanın iştirak etdiyini xatırladan Milli Məclis üzvü qeyd edib ki, D-8 İqtisadi Əməkdaşlıq Təşkilatının IX Zirvə görüşündə iştirak ölkəmizin beynəlxalq siyasətdə özünəməxsus rola malik bir dövlət olduğunu göstərir:\n“Bu kimi təşkilatlarda təmsil olunmaq bizim üçün də əhəmiyyətlidir. Çünki belə təşkilatlar Azərbaycan üçün öz siyasətini, problemlərini dilə gətirməyə böyük bir platformadır. Buradan cənab prezident bir daha dünya ölkələrinə səsləndi ki, Azərbaycanın ərazi bütövlüyü qorunmalı və haqq-ədalət qələbə çalmalıdır”.\nMillət vəkili Rövşən Rzayev isə deyib ki, Azərbaycanla Türkiyə arasında əlaqələr hər iki tərəf üçün çox vacib və önəmlidir: “Hər iki ölkə bir-birinə qardaşdır. Hər zaman olduğu kimi bir yerdə bütün məsələlərdə həmrəydirlər”.\nR.Rzayevin sözlərinə görə, IX Zirvə görüşü zamanı İ.Əliyevin çıxışına diqqətlə qulaq asdıqda bir daha görürsən ki, Azərbaycan həqiqətən də dünyaya açıq dövlətdir.\nMillət vəkili bildirib ki, hər zaman olduğu kimi bu səfərdə də dövlət başçısı İlham Əliyev Azərbaycanın ən vacib və böyük problemi olan ərazi bütövlüyü ilə bağlı ölkəmizin mövqeyini səsləndirib:\n“Düşünürəm ki, bu məsələ istiqamətində də həm IX Zirvə görüşünün iştirakçıları, həm də digər dövlətlər Azərbaycanın mövqeyinə diqqətlə yanaşmalı və ədalətli mövqedən çıxış etməlidir”.


Manatın taleyi: Təhükə, yoxsa psixoloji miras? – Fikrət Yusifovun şərhi – Yenicag.Az\nAna Səhifə İqtisadiyyat Manatın taleyi: Təhükə, yoxsa psixoloji miras? – Fikrət Yusifovun şərhi\nManatın taleyi: Təhükə, yoxsa psixoloji miras? – Fikrət Yusifovun şərhi\nYeni Çağ Media Qrupu – Noyabr 13, 2015 - 12:44\nGəlin əvvəlcə bir qədər geriyə – bi ilin fevral ayının 21-nə qayıdaq. Məhz həmin gün manatın 34% ucuzlaşmasına səbəb olmuş devalvasiya hadisəsi baş verdi. Tam əminliklə deyə bilərik ki, bu gün manatın məzənnəsilə bağlı aparılan bütün spekulyativ söhbətlər məhz həmin hadisədən qaynaqlanır. Yada salırıq: Devalvasiya hadisəsindən əvvəl ölkədə bütün səviyyələrdən olan ekspertlər, mütəxəsislər və hətta müxalif mövqedə dayanan iqtisadçılar kəskin devalvasiyaya heç bir əsas olmadığını yazırdılar. Doğrudan da real olanı da bu idi. Yalnız radikal siyasi mövqedə dayanıb bir qayda olaraq hökumətin atdığı müsbət addımlara kölgə salmağa çalışan, hər şeyi qara rəgdə görən və tamamilə siyasiləşmiş iqtisadi yazarlar əsassız çağrışlarla əhali arasında panika yaratmağa cəhd edirdilər. Sağlam düşüncəli ekspertlərin, mütəxəsislərin və peşəkarların verdiyi bəyanatlar əhalinin böyük əksəriyyəti tərəfindən qəbul edilsə də təəssüflər olsun ki, təsir altına düşüb təxribat xarakterli çağırışlara boyun əyənlər də oldu. O zaman bir çoxlarına belə gəldi ki, devalvasiya hadisəsi əhalinin müəyyən kəsiminin yersiz çağrışlara uyaraq kütləvi şəkildə valyutadəyişmə məntəqələrinə üz tutması səbəbindən baş verdi. Təbii ki, baş vermiş hadisədə bu faktın rolu az olmadı. Buna görə də biz həmin dövrdə yersiz çağrışlarla əhalini çaşdırmağa cəhd edənlər barəsində müvafiq qurumların zəruri tədbirlər görməsi təklifi ilə də çıxışlar etdik. Lakin sonradan aydın oldu ki, baş verən hadisənin kökündə heç də təkcə əhalinin valyutadəyişmə məntəqələrinin qarşısında uzun növbələr yaratması faktı dayanmır. Hadisədən bir neçə gün sonra dövlət başçısı devalvasiya hadisəsini təxribat adlandırdı. Şübhəsiz, bir gündə banklardan, valyutadəyişmə məntəqələrindən 500 milyon dollar alınması düşünülmüş təxribat kimi dəyərləndirilməli idi. Hər halda, gündəlik olaraq 500 milyon dolların əldə olunması sıravi vətəndaşların işi ola bilməzdi və ümumiyyətlə, bu qədər pulun sadə insanların əlində olması real görünmürdü. Odir ki, “Proses məqsədyönlü şəkildə idarə olunur” və s kimi ehtimallar daha real görünürdü. Hesab edirik ki, bütün bu məsələlərə hüquq mühafizə orqanları tədricən aydınlıq gətirəcəklər.


Bahar Muradova: "Azərbaycanla hesablaşmayanların aqibəti Lapşinin aqibəti kimi ola bilər"\n08 Fevral 2017 - 19:22\nBahar Muradova:"Azərbaycanla hesablaşmayanların aqibəti Lapşinin aqibəti kimi ola bilər"\nDağlıq Qarabağa qanunsuz səfərlər edib separatçı rejimin təbliğatı ilə məşğul olan, antiazərbaycan xarakterli bəyanatlarla çıxış edən Aleksandr Lapşinin ekstradisiyası ədalətin təntənəsidir.\nBunu "Trend"ə Milli Məclisin sədr müavini Bahar Muradova deyib.\nA.Lapşinin ekstradisiyasını Azərbaycan dövlətinin siyasətin nəticəsi sayan B.Muradova qeyd edib ki, Azərbaycanla, onun qanunları ilə hesablaşmayanların aqibəti A.Lapşinin aqibəti kimi ola bilər.\nMM sədrinin müavini əlavə edib ki, A.Lapşinin ekstradisiyası Azərbaycanı, onun qanunlarını nəzərə almadan ictimaiyyəti işğal olunmuş ərazilərə qanunsuz səfərlər etməyin mümkünlüyünə inandıran dairələrin iflasa uğramasıdır.\nB.Muradovanın sözlərinə görə, bu addımın atılması Dağlıq Qarabağ separatçı rejiminə, özünü “demokratik” ölkə kimi tanıtdırmaq istəyən Ermənistana və onu dəstəkləyən dairələrə, eyni zamanda, A.Lapşin kimi hərəkətlər etmə barədə düşünənlərə bir mesajdır.\nErmənistanın Xarici İşlər Nazirliyinin A.Lapşinin ekstradisiyasının insan haqlarının, demokratiyasının pozulması kimi qiymətləndirməsinə münasibət bildirən B.Muradova əlavə edib ki, bu məsələlərlə bağlı danışmaq imkanı ən son halda Ermənistana verilə bilər.\nMM sədrinin müavini hesab edir ki, A.Lapşinin ekstradisiyası beynəlxalq hüquqa – ölkələrarası ekstradiyaya dair müqavilələrə tam uyğundur:\n“Hazırkı şəraitdə ölkələrin ərazi bütövlüyünü, sərhədlərin toxunulmazlığını, beynəlxalq hüququn prinsipləri altında qorunmalı olan məsələlərin diqqətdən kənar qalmasını eyninə almayan, bu hüquqları pozmağı özü üçün qəhrəmanlıq sayan Lapşin kimi adamların mövcudluğu Ermənistanın və onun rəsmilərini bu şəkildə danışmağa vadar edir. Hesab edirəm ki, bu ekstradisiya ilk növbədə həm Azərbaycan, həm Belarus hökumətinin beynəlxalq hüquqa və ölkələrarası münasibətlərə, müqavilələrə sadiqliyinin və hüquqa söykənən münasibətinin göstəricisidir. Bunu da hər kəs qəbul etməlidir. Ermənistan isə artıq bu istiqamətdə bu günə qədər gördükləri işin iflasa uğramalarının fərqindədir. Ona görə də düşünürəm ki, onların narahatlıqları “anlaşılan”dır.”


Elmar Məmmədyarov: "Azərbaycan ECO-nun daha da inkişafı naminə islahatlar prosesini dəstəkləyir"\n23 Sentyabr 2016 - 19:58\nElmar Məmmədyarov:"Azərbaycan ECO-nun daha da inkişafı naminə islahatlar prosesini dəstəkləyir"\n"Azərbaycan ECO-nun daha da inkişafı naminə fəaliyyətlərin hazırlanması imkanları ilə təmin edə biləcək birgə səylərlə müşayiət olunan islahatlar prosesini dəstəkləyir".\nXİN-dən verilən məlumata görə, bunu Azərbaycan xarici işlər naziri Elmar Məmmədyarov İqtisadi Əməkdaşlıq Təşkilatına (ECO) üzv dövlətlərin Nazirlər Şurasının növbədənkənar iclasında çıxışı zamanı bildirib.\nOnun sözlərinə görə, tegional və beynəlxalq tərəfdaşlar ilə əməkdaşlıq çərçivəsində Azərbaycanın təşəbbüskarı olduğu və həyata keçirdiyi enerji və nəqliyyat layihələri regional əməkdaşlığa töhfə verib: "Biz fəal şəkildə Beynəlxalq Şimal-Cənub və Şərq-Qərb Nəqliyyat Dəhlizinin həyata keçirilməsində iştirak edirik. Trans-Xəzər Beynəlxalq Marşrutunun yaradılması və gələn il istifadəyə verilməsi gözlənilən Bakı-Tbilisi-Qars dəmir yolu layihəsinin tikintisi əhəmiyyətli layihələr sırasındadır.\nBiz əminik ki, Şimal-Cənub Nəqliyyat Dəhlizinin tərkib hissəsi olan Qəzvin – Rəşt – Astara (İran) – Astara (Azərbaycan) dəmir yol layihəsinin erkən tamamlanması iqtisadi artıma yeni stimul verəcək, layihəyə cəlb olunan ölkələr, eləcə də bütün region üçün nəqliyyat imkanlarını genişləndirəcəkdir. Ümumi maraq doğuran digər perspektivli sahə isə “Gündəlik 2030” və Davamlı İnkişaf Məqsədlərinə (DİM) uyğun olaraq davamlı enerji ehtiyatları sahəsi də daxil olmaqla davamlı inkişafda birgə fəaliyyətin gücləndirilməsidir.\nBiz son meylləri və ECO regional elektrik enerjisi bazarının yaradılması üzrə inkişafı yaxından müşahidə edirik. Azərbaycan, həmçinin, Bakı şəhərində bərpa olunan enerjiyə dair Məlumat İnformasiya Şəbəkəsinin (MİŞ) yaradılması təşəbbüsünü irəli sürüb.\nBu baxımdan, biz inanırıq ki, Bakı şəhərində ECO Tədqiqat Mərkəzinin tez bir zamanda yaradılması səmərəli iqtisadi layihələr, tədqiqat proqramları, o cümlədən region ölkələri üçün iqtisadi modellərin hazırlanması yolu ilə ECO-nun gələcək inkişafına öz töhfəsini verəcək.\nBiz həmçinin regional xarakter daşıyan iqtisadi layihələrin uğurla həyata keçirilməsi üçün regional səviyyəli faydalı layihələrin, habelə BMT-nin ixtisaslaşmış qurumları və beynəlxalq maliyyə institutları ilə daha sıx əməkdaşlığın həyata keçirilməsinin təşviq edilməsini məqsədəuyğun hesab edirik.\nRegionda uzun sürən münaqişələr həll olunmadan, təhlükəsizlik və sabitlik təmin edilmədən ECO hərtərəfli regional əməkdaşlığın faydasından bəhrələnməkdə uğursuzluğa düçar olacaq. Azərbaycan ərazilərinin Ermənistan tərəfindən hərbi işğalının davam etməsi iqtisadi inkişaf üçün hələ də qeyri-sabitlik və maneə mənbəyi olaraq qalır.\nErmənistan silahlı qüvvələrinin işğal olunmuş Azərbaycan torpaqlarından çıxarılması, həmçinin qaçqın və məcburi köçkünlərin öz yurd-yuvalarına qayıtmasının təmin edilməsi təkcə Cənubi Qafqazda sülh və təhlükəsizliyə töhfə verməyəcək, eyni zamanda tamhüquqlu regiondaxili əməkdaşlığı gücləndirəcək. (Report)


Palitra qəzetiÜmidləri gerçəkləşdirən balaca Ümid\nÜmidləri gerçəkləşdirən balaca Ümid\nTarix: 18.04.2018 | Saat: 17:13:00 | E-mail | Çapa göndər\nABŞ-ın Pensilvaniya ştatının Filadelfiya şəhərində keçirilən beynəlxalq şahmat turnirində abşeronlu məktəbli Ümid Aslanov yarışın qalibləri sırasında yer alıb. O, Vətənə bürünc medalla qayıdıb.\nAbşeron rayon İdman və Gənclər İdarəsinin rəisi Əsgər Əmirəliyev AZƏRTAC-a bildirib ki, turnirə 15 ölkədən 100-dək şahmatçı qatılıb. Yeddi oyuna çıxan 12 yaşlı Ümid bu qarşılaşmaların 5-də qələbə qazanıb. Bir oyunu heç-heçə başa vurub, birində isə məğlub olub.\nÜmid 5 yaşından etibarən Azərbaycanda keçirilən turnirlərdə və çempionatlarda dəfələrlə birinci yer tutub. 2012-ci ildə - 6 yaşında qatıldığı ilk beynəlxalq turnirdən əliboş qayıtmayıb. O, Rumıniyada keçirilən dünya çempionatında yaşıdları arasında birinciliyi əldə etsə də, özündən bir yaş böyüklərə məğlub olub. Beləliklə, iştirak etdiyi ilk beynəlxalq yarışda 5-ci yerdə qərarlaşıb. Ümid Gürcüstan, Yunanıstan və Bolqarıstanda keçirilən beynəlxalq turnirlərdə fəxri kürsünün ən yüksək pillələrinə qalxmağı bacarıb. 2013-cü ildə Serbiyada 7 yaşlılar arasında qitə birinciliyində bütün rəqiblərinə qalib gələrək, Avropa çempionu olub. Bu uğurunu 2014-cü ildə də təkrarlayıb.\nXırdalan şəhərində anadan olan Ümid Aslanov şahmat fiqurlarına əvvəlcə oyuncaq kimi baxsa da, sonradan bu böyük oyunun sirlərini öyrənməyə maraq göstərib. Ona bu işdə atası yaxından kömək olub.\nÜmid hazırda Xırdalan şəhər Şahmat Mərkəzində dərslərini davam etdirir.\nHacı Əliyev II Avropa Oyunlarına qələbə ilə başladı\n“Minsk 2019“ : Azərbaycan badmintonçusu səkkizdəbir finala vəsiqə qazanıb


2021-08-20 17:14 791\nDaxili İşlər Nazirliyinin (DİN) Baş Narkotiklərlə Mübarizə İdarəsinin Təhqiqat Qrupunun rəisi Nəcəf Aydınoğlunun “Report” İnformasiya Agentliyinə müsahibəsi\n- Narkotik bəşəri bəladır, onunla mübarizə üsulları nələrdir?\n- XXI əsrin ən böyük bəlalarından biri narkotik maddələr və psixotrop vasitələrin qanunsuz dövriyyəsi və narkomaniyadır. Çox təəssüflər olsun ki, Azərbaycan da bu bəladan yan keçməyib. Ölkəmizdə də narkotik maddələr və psixotrop vasitələrin mənfi təsirləri olub. Narkotik maddələr və psixotrop vasitələrlə mübarizə ilə əlaqədar əsas görüləcək işlər onların satışını təşkil edən şəxslərin məsuliyyətə cəlb olunması və həmin maddələrin mənfi təsirlərini özündə əks etdirən təbliğat işinin aparılmasıdır. Bununla bağlı da Daxili İşlər Nazirliyi tərəfindən müxtəlif istiqamətləri özündə əks etdirən işlər aparılır. Bundan əlavə, narkotik maddələr və psixotrop vasitələrin törətdiyi fəsadlarla əlaqədar mütəmadi olaraq DİN tərəfindən müxtəlif televiziyalarda, saytlarda, sosial şəbəkələrdə təbliğat işləri həyata keçirilir.\n- Azərbaycanda narkotik vasitələrin onlayn satışı necə aparılır?\n- Prezident İlham Əliyev tərəfindən “Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizəyə dair 2019-2024-cü illər üçün Dövlət Proqramı” təsdiq edilib. Orada həmin maddələr və vasitələrlə mübarizə çərçivəsində yeni meyarlar, üsullar qeyd edilib. Narkotik maddələrin onlayn satışı onların dövriyyəsinin yeni mərhələsi hesab olunur. Belə ki, həmin maddələrin satışını təşkil edən və alan şəxs bir-birilərini görmədən, təmassız şəkildə narkotik vasitələrin, psixotrop maddələrin alqı-satqısını həyata keçirirlər. Müxtəlif sosial şəbəkələrdə belə səhifələr daha çox ölkə xaricində açılır. Həmin səhifələr isə ölkə xaricində olan narkotacirlər tərəfindən idarə olunur. “Qayğı göstərmək”, videoşantaj üsullarından istifadə edilməklə Azərbaycan ərazisində narkokuryerlər bu işlərə cəlb olunur. Bununla da ölkə xaricində olan narkotacirlərlə Azərbaycan vətəndaşları birlikdə bu maddələrin satışını təşkil edirlər. Narkotik alan şəxs müvafiq bank hesablarına pul köçürür, narkotik maddələrin kuryerliyini təşkil edən şəxs həmin maddələri müəyyən yerlərdə gizlədir və həmin şəxsə yerini bildirməklə (səs, məkan atmaqla) alan şəxs onu əldə edə bilir. Bu üsul bizim işimizi bir qədər çətinləşdirsə də, DİN-in peşəkar heyəti tərəfindən bir sıra əməliyyat-axtarış tədbirləri həyata keçirilir və həmin şəxslər ifşa edilir. Qeyd edim ki, ölkə ərazisində onlayn satışla bağlı 600 kq-a yaxın narkotik vasitə və 150 kq-dan artıq psixotrop maddə qanunsuz dövriyyədən çıxarılıb. Bu, psixotrop maddə də “patı”, yaxud “şüşə” adlanan metamfetamindir.\n- Son dövrlər narkotik vasitələrdən istifadə hallarının artması müşahidə edilir. Buna səbəb nədir? Həmin vasitələr ölkədə istehsal olunur, yoxsa başqa səbəb var?\n- Bir qrup sosial şəbəkə istifadəçiləri və fəallar tərəfindən guya ölkə ərazisində narkotik vasitələrin, psixotrop maddələrin istehsal edilməsi ilə bağlı məlumatlar yayılıb. Həmin məlumatlarla əlaqədar şübhə doğuran məqamlar yoxlanılıb. Nəticədə narkotik vasitələrin, psixotrop maddələrin, o cümlədən “patı” adlandırılan metamfetaminin ölkə ərazisində istehsal olunması ilə bağlı hər hansı bir fakt müəyyən olunmayıb. Hətta bəzi şəxslər iddia edirlər ki, həmin maddələr əvvəllər daha baha olub, hazırda qiyməti ucuzlaşıb. Bunu da ölkə ərazisində istehsal olunma ilə əlaqələndirirlər. Amma bu, belə deyil. Ümumiyyətlə ölkə xaricində olan narkotacirlər narkotik vasitələrin, psixotrop maddələrə əlçatanlığının artırılması ilə əlaqədar qiyməti süni qaydada aşağı salıblar. Ölkə ərazisində də qiymətin aşağı düşməsi bununla əlaqədardır. Həmin maddələrin istifadəsinin artmasına səbəblərdən biri də narkotacirlərin istifadə etdikləri təbliğat tezisləri arasında guya müəyyən narkotik maddənin qadınların arıqlamalarına müsbət təsir göstərməsi, tələbə və şagirdlərin imtahan ərəfəsində zehinlərini gücləndirməsi kimi yalan müddəalar da var. Vətəndaşlarımız bu kimi hallarla rastlaşdıqları zaman bizə müraciət etməyə çağırdıq. Nəticədə çoxsaylı müraciətlər oldu. Vətəndaşların anonimlikləri qorunmaq şərtilə keçirilən əməliyyat tədbirlərinin videoçarxları Azərbaycan polisinin sosial şəbəkədəki hesablarında paylaşıldı. Bundan başqa, narkotik vasitələrdən asılı olmuş şəxslərin müalicə müəssisələrinə yerləşdirilməsi və onlara nəzarət olunmasını da həyata keçiririk. Bu bəşəri bəladan xilas olmaq üçün vətəndaş-polis həmrəyliyi vacibdir. Göstərdikləri dəstəyə görə, vətəndaşlarımıza minnətdarıq.\n- İstifadəsi daha çox yayılan “patı”, yaxud “şüşə” adlanan metamfetaminin zərərləri nələrdir?\n- Bu narkotik vasitə insan həyatı üçün təhlükəlidir və onu qəbul edən şəxsi 2-3 gün yatmağa qoymur. İnsanlar arasında guya “arıqlama prosesini sürətləndirir” kimi məlumatlar yayılmağa başlayıb. Bəli, arıqladır. Amma bu, sağlam arıqlama yox, insan anatomiyasının pozulmasından doğan patalogiyadır. İnsanda qarabasma, eyforiya yaranır. Qəbul edəni 6-24 saat təsirində saxlayır. Bir dəfə istifadəsi asılılıq yaratmaq üçün yetərlidir. Saçların tökülməsinə, göz bəbəklərinin böyüməsinə, dişlərin, bədənin çürüməsinə və yaraların gec sağalmasına səbəb olur. “Patı” qəbul edən şəxslərdə əsəb və ya içinə qapanıqlıq, insanlarla ünsiyyətdən qaçma, tez əsəbləşmə kimi əlamətlər yaranır. Valideynlər tədbir görməkdə çətinlik çəkdikdə polisə müraciət etmələri məsləhət görülür.\n- Narkotik maddələr və psixotrop vasitələrin ölkədə istehsal olunmadığını dediniz. Bəs onlar Azərbaycana necə gətirilir?\n- Narkotik maddələr ölkə ərazisinə qaçaqmalçılıq yolu ilə gətirilir. Bununla bağlı Daxili İşlər Nazirliyinin əməkdaşları və digər hüquq mühafizə orqanları tərəfindən əməkdaşlıq formasında bir sıra tədbirlər həyata keçirilir. Narkotik maddələri istehsal edən Asiya ölkələri istehlakçı ölkə olan Avropa ölkələrinə narkotik vasitələrin daşınması üçün Azərbaycan Respublikası ərazisini tranzit zona kimi istifadə edir. DİN bununla bağlı müvafiq tədbirlər həyata keçirərək narkotik maddələrin qanunsuz dövriyyəsinin qarşısını alır və bu işlə məşğul olan şəxslər cinayət məsuliyyətinə cəlb olunur. Ölkə ərazisində narkotik vasitələrin qanunsuz dövriyyəsinə şərait yaratmaq və narkotikdən istifadə edənlərin sayını süni şəkildə artırmaq məqsədilə xaricdə yaşayan narkotacirlər qiymətləri aşağı salırlar. Bu istifadəçilər narkotacirlər üçün həm də potensial narkokuryer rolunu daşıyır. Onların vasitəsilə qaçaqmalçılıq yolu ilə gələn narkotik maddələrin Avropaya daşınmasına və ölkədə satışının həyata keçirilməsinə şərait yaradırlar. Narkokuryerləri videoşantajlar vasitəsilə bu işləri həyata keçirməyə məcbur edirlər. Həmin videoçəkilişlər milli-mənəvi dəyərlərin təhqir olunmasından ibarətdir.\n- Bu il ərzində narkotik vasitələrin satışını həyata keçirən və ya ondan istifadə edən neçə nəfər saxlanılıb?\n- Daxili İşlər Nazirliyinin əməkdaşları tərəfindən cari il ərzində 3 101 nəfər cinayət məsuliyyətinə cəlb olunub. Həmin şəxslərdən 1 772 nəfəri narkotik maddələrin və psixotrop vasitələrin satışını təşkil edən şəxslər olub. Həmin şəxslərdən ümumilikdə 2 297 kiloqram narkotik vasitə və 207 kq psixotrop maddə aşkar edilərək qanunsuz dövriyyədən çıxarılıb. Təkcə Baş Narkotiklərlə Mübarizə İdarəsinin əməkdaşları tərəfindən isə 1 025 kq narkotik vasitə və 123 kq “patı” və “şüşə” adlanan psixotrop maddə - metamfetamin qanunsuz dövriyyədən çıxarılıb.\n- Həmin şəxslərin məsuliyyətə cəlb edilməsi prosesi ilə bağlı məlumat verərdiniz. Çünki bəzən belə iddialar da səsləndirilir ki, polis narkotikə görə tutduğu şəxslərin bəzilərini sərbəst buraxır...\n- İnzibati Xətalar Məcəlləsinin müvafiq maddələri ilə narkotik vasitələri və psixotrop maddələri istifadə edən, həmçinin satışını həyata keçirən şəxslərin məsuliyyətə cəlb olunması öz əksini tapıb. Şəxsi istehlakdan aşağı həddə narkotik vasitələri üzərində gəzdirən şəxs İnzibati Xətalar Məcəlləsinin 206-cı maddəsi ilə məsuliyyətə cəlb olunur. Şəxsi istehlak müddətindən artıq həddə narkotik vasitələri üzərində gəzdirən şəxs Cinayət Məcəlləsinin 234.1-ci maddəsi ilə məsuliyyətə cəlb olunur. Külli miqdarda narkotik vasitələrin satışını həyata keçirən şəxs Cinayət Məcəlləsinin 234.4.3-cü maddəsi ilə məsuliyyətə cəlb olunur. Qrup halında külli miqdarda narkotik vasitələrin və psixotrop maddələrin satışını həyata keçirən şəxs Cinayət Məcəlləsinin 234.4.1 və 234.4.3-cü maddələri məsuliyyətə cəlb olunur. Həmin şəxs narkotik maddələri qaçaqmalçılıq yolu ilə əldə edirsə, əlavə olaraq 206-cı maddə ilə də məsuliyyətə cəlb olunur. Dediyiniz kimi, insanlar arasında polis əməkdaşlarının qanunsuz maddələrin satışlarını həyata keçirən şəxsləri öz maraqları əsasında azadlığa buraxması ilə bağlı fikirlər dolaşır. Bu fikirlər tamamilə əsassızdır. Əməliyyat-axtarış tədbirlərinin keçirilməsi ilə bağlı şəxs saxlanılır. Şübhəli şəxs qismində tutulur, əgər üzərində və yaşadığı evdə narkotik maddə aşkar edilmirsə azad olunur. Azərbaycan Respublikası Cinayət Məcəlləsinin 234.1-ci maddəsi ilə saxlanılan şəxs istintaq orqanlarına təqdim olunur. İstintaq orqanları tərəfindən həmin şəxsin həbsi ilə bağlı prokurorluq orqanlarına təqdimat və vəsatət verilir. Təqdimatdan sonra məhkəmə həmin şəxsin barəsində həbs qətimkan tədbirinin seçilib-seçilməməsi məsələsinə baxır. Ondan sonra şəxs məhkəmə orqanları tərəfindən həbs də oluna bilər, barəsində ev dustaqlığı, girov qətimkan tədbiri də seçilə bilər, yaxud həmin şəxs polisin nəzarətinə də verilə bilər. Həbs qətimkan tədbirindən əlavə tədbirlərin həyata keçirilməsi şəxsin azadlıqda olduğu halda istintaqın davam etdirilməsi deməkdir. Bir daha xatırladım ki, polis əməkdaşları və hüquq mühafizə orqanları narkotik maddələrin qanunsuz dövriyyəsini və satışını həyata keçirən şəxslərə heç bir güzəşt olunmur.\n- Azərbaycanda narkotik vasitələrin istifadəsinin, satışının təşkil edildiyi şəhər və rayonlar hansılardır?\n- Əməliyyat-axtarış tədbirlərinin keçirilməsi və əlimizdəki faktlara əsasən daha çox narkotik vasitələrin və ya psixotrop maddələrin istifadəsinin, satışının təşkil olunduğu yer Bakı şəhəridir. Narkotik vasitələrin və ya psixotrop maddələrin qanunsuz dövriyyəsi daha çox Bakı şəhərinin Yasamal və Suraxanı rayonlarında təşkil edilir. Həmin rayonlarda istifadəçi sayı da daha artıqdır. Bununla bağlı da həm yerli polis orqanları, həm də Baş Narkotiklərlə Mübarizə İdarəsinin əməkdaşları tərəfindən həmin rayonlarda narkotik vasitələrin satışını təşkil edən şəxslərin cinayət məsuliyyətinə cəlb olunması və narkomanlıq xəstəliyindən əziyyət çəkən şəxslərin müvafiq tibb müəssisələrinə yerləşdirilməsi ilə bağlı tədbirlər görülür və daha da artırılıb. Bölgələrdə də əməliyyat-axtarış tədbirləri həyata keçirilir. Cənub bölgəsində də narkotik vasitələrin qanunsuz dövriyyəsini təşkil edən və istifadəsini həyata keçirən şəxslər daha çoxdur. Bununla bağlı da həm yerli polis orqanları, həm də Baş Narkotiklərlə Mübarizə İdarəsinə bilavasitə bağlı olan Cənub bölgəsinin regional şöbəsinin əməkdaşları tərəfindən tədbirlər davam etdirilir. Həmin yerlərdə əməliyyat şəraiti nəzarət altında saxlanılır. Gəncə şəhərində də narkotik vasitələrin və ya psixotrop maddələrin qanunsuz dövriyyəsinin təşkil edildiyi hallar çoxdur. Bununla bağlı da həm yerli polis orqanları, həm də Baş Narkotiklərlə Mübarizə İdarəsinə bilavasitə bağlı olan Qərb bölgəsinin regional şöbəsinin əməkdaşları tərəfindən tədbirlər davam etdirilir. Sumqayıt şəhərində də daha çox narkotik vasitələrin istifadəsini təşkil edən şəxslər var. Orada da narkotik vasitələrin və ya psixotrop maddələrin qanunsuz dövriyyəsini təşkil edən şəxslərin məsuliyyətə cəlb olunması istiqamətində tədbirlər davam etdirilir.


Armani Jeans Tünd-göy rəngli şalvar 2017 kolleksiyası – Emporium Port Baku\nArmani Jeans HAQQINDA\nArmani Jeans - lüks Giorgio Armani brendinin 1981-ci ildə yaradılmış xəttidir. Brend dünya üzrə 15 firma mağazasına sahibdir.\nKejual geyimlər istehsal edən Armani Jeans gənc auditoriya üçün nəzərdə tutulmuşdur. Gündəlik istifadə oluna biləcək sviterlər, gödəkçələr və şalvarlar funksional və komfortludurlar. Brendin cins şalvarları yüksək keyfiyyəti, dəbli görünüşü ilə seçilir. Cinsləri hazırlanmasında üstünlük təbii materiallara verilir.\nGirogio Armaninin sözlərinə görə, cins geyimlər özündə azadlığı əks etdirir. Armani Jeans şalvarları praktikdirlər və aktiv həyat tərzini sevən insanlar üçün ideal seçimdir.


Ana səhifə » Xəbər lenti\t» Ermənistanda tətil və kütləvi itaətsizlik aksiyaları yeni mərhələyə qədəm qoyub\nErmənistanda tətil və kütləvi itaətsizlik aksiyaları yeni mərhələyə qədəm qoyub\nRegionlarda Paşinyana qarşı çıxanların açıq şəkildə cəzalandırılmasına başlanılıb\nİşğalçı Ermənistan tarixinin ən gərgin günlərini yaşayır. Paytaxtda və ölkənin müxtəlif regionlarında vətəndaş itaətsizliyi aksiyaları baş alıb gedir, dekabrın 22-dən isə kütləvi tətillər elan edilib. Hakimiyyət ölkəyə nəzarəti, demək olar ki, itirib, siyasi böhran, qarşıdurma və xaos hökm sürür. Belə ki, hər gün ölkənin regionlarında hökumət binalarına hücumlar olur, əsas magistral yollar bağlanır. Paşinyanın komandasında və yerlərdə istefalar davam edir.\n“News.am” yazır ki, şənbə günü etiraz aksiyalarının iştirakçıları olan narazı kütlə Yerevandakı “Yerablur” hərbi qəbiristanlığına doğru yürüş edib və Paşinyanın ora gəlməsinə imkan verməyəcəkləri barədə fikir səsləndiriblər. Buna baxmayaraq, baş nazir və parlamentin sədrinin matəm yürüşünə qoşulması aksiya iştirakçılarının qəzəbinə səbəb olub. Eyni zamanda, Paşinyanın tərəfdarları və əleyhdarları arasında toqquşma baş verib. Yerli ekspertlərin fikrincə, baş nazir bilərəkdən belə bir qarşıdurmaya rəvac verib. Belə ki, onun tərəfdarları əvvəlcədən həmin əraziyə yerləşdirilib. Saytın yazdığına görə, yürüş zamanı Ermənistan parlamentinin sədri A.Mirzoyanın səhhəti qəfildən pisləşdiyindən hərbi panteona çatmayıb. Lakin Paşinyan daşqalaq edilsə də, qəbiristanlığa gedib çata bilib.\n“Aysor.am” yazır ki, şənbə və bazar günləri Yerevanın mərkəzində kütləvi etiraz aksiyaları keçirilib. Erməni müxalifət partiyalarının nümayəndələri gələcək planlarını açıqlayıblar. “Daşnaksutyun” partiyasından olan İşxan Saqatelyan çıxışında həmvətənlərini çərşənbə axşamına planlaşdırılan ümumerməni tətilini dəstəkləməyə çağırıb: “22 dekabrda saat 12:00-da mitinq üçün Respublika meydanında toplaşacağıq, paralel olaraq hökumətin və digər nazirliklərin binalarını mühasirəyə alacağıq. Ermənistan ərazisində tətil və kütləvi itaətsizlik aksiyaları elan edirik. Çünki bu hökumətin fəaliyyəti yalnız fəlakət gətirir, dövlət əleyhinə, xalq əleyhinədir”.\nOnun sözlərinə görə, matəm elan edən Nikol ondan da öz siyasi maraqları üçün istifadə edib: “Paşinyan kürsüsünü qorumaq üçün yenidən ölkəni qarşıdurmaya və böhrana aparır. Vətənin xilası naminə baş nazir vəzifəsindən uzaqlaşdırılmalıdır”. Bu arada “Aysor.am” yazır ki, dekabrın 21-də də Yerevanın mərkəzində mitinq-yürüşlər davam edib. Kütləvi aksiyada iştirak edənlər metronun işini pozublar. Regionlara gəlincə, bütün bölgələrdə vətəndaş itaətsizliyi aksiyaları davam edir.\nYeri gəlmişkən qeyd edək ki, regionlarda Paşinyana qarşı çıxanların açıq şəkildə cəzalandırılmasına başlanılıb. Belə ki, baş nazirə qarşı çıxış edən Gorusun meri Aruş Aruşanyan həsb edilib. Paşinyanın dekabrın 21-də Sünik vilayətinə səfəri ərəfəsində merin həbs edilməsi onun artıq əleyhdarlarına qarşı bütün səviyyələrdə amansız olacağını göstərir. “News.am” yazır ki, Paşinyanın Sünik səfəri zamanı da etiraz əlaməti olaraq vətəndaşlar yolları bağlayıblar.\n“Panorama.am” yazır ki, ölkədə mövcud olan vəziyyəti dəyərləndirən beynəlxalq məsələlər üzrə mütəxəssis Suren Sarkisyan deyib ki, Ermənistan daxili, xarici, iqtisadi sahələrdə, hətta mənəvi və psixoloji cəhətdən də böhran dövrünü yaşayır: “Daxili siyasi böhran onsuz da mövcuddur. Zamanla dərinləşəcək və güclənəcək. “Vətəndaş müharibəsi” ifadəsindən çəkinirəm, amma tariximizdə cəmiyyətdə belə bir nifrət və dözümsüzlük həddinin olduğunu xatırlamıram. Ən azı qarşıdurmalar və iğtişaşlar baş verəcək”.\nOnun sözlərinə görə bütün bunların qarşısını almaq üçün səriştəsiz hakimiyyət getməli və bütün sahələrə ixtisaslı kadrlar cəlb edilməlidir.\nGöründüyü kimi, məğlub Ermənistanda vəziyyət gərginləşməkdə davam edir. Bir tərəfdən ona qarşı çıxanları həbs etdirən Paşinyanın digər tərəfdən öz tərəfdarlarını küçəyə çıxarması açıq şəkildə qarşıdurmaya rəvac verdiyini göstərir. Bu durum isə yaxın günlərdə vətəndaş müharibəsinə aparan qarşıdurmalar və iğtişaşların genişlənəcəyindən xəbər verir.


YENILIKLƏR MOBIL CIHAZLAR\nMüəllif: Texno Blog2021-09-29\nKompüter virusu və ya virus uzun müddətdir həyatımızda olan bir anlayışdır. Viruslar qanuni fayllara və proqramlara girərərək, virusa yoluxmuş veb saytlar, flash sürücülər və e -poçtlar vasitəsilə yayılır. Qurban, yoluxmuş proqramı və ya faylı açaraq virusu aktivləşdirir. Virus aktivləşdirildikdən sonra faylları silə və ya şifrələyə, tətbiqləri dəyişdirə, sistem funksiyalarını deaktiv edə bilər. Onların ən əhəmiyyətli xüsusiyyəti, digər fayllarda gizlənmələri və çoxalmalarıdır. Viruslar malware(zərərli proqramlar) kateqoriyasına daxildir.\nÇox fərqli virus növləri var. Bunlardan ən çox yayılmış olanları göstərəcik:\n1. Polymorphic virus (Polimorf virus) - hər dəfə faylı yoluxdurarkən öz strukturunu dəyişə bilən kompüter virusu növü. Strukturunun dəyişkənliyi səbəbindən antivirus proqramlarının belə virusları aşkarlaması və yox etməsi çox çətin olur, bəzən isə mümkün olmur. Virus proqramları bu virusun qarşısını almaq üçün ehtimal nəzəriyyəsinə dayalı texnologiyalardan istifadə edirlər. Ən təhlükəli virus növlərindəndir. Polimorf virusların yaradılmasında, adətən, mutasiya maşınlarından istifadə olunur.\nƏlaqəli: Bütün Zamanların Ən Çox Zərər Verən Kompüter Virusları\n2. Rezident virus - Bu tip viruslar özünü sistem yaddaşına yerləşdirir. Rezident virus özünü kompüterin yaddaşında saxlayır, bu da kompüterdəki faylları yoluxdurmağa imkan verir. Rezident viruslar ciddi problem yarada bilərlər, çünki RAM-da gizlənərək, antivirus proqramlarından yayınaraq görünməz ola bilərlər.\n3. Makro virus - Bu tip viruslara ümumiyyətlə Microsoft Word və ya Excel kimi proqramlarda rast gəlinir. Makro viruslar, zərərli kodlarını Word fayldakı makro sıralarına əlavə edə bilər. Köhnə, lakin yenə də təhlükəli bir zərərli proqram növü olan makro viruslar hakerlər arasında yenə də populyar olaraq qalır.\n4. Browser Hijacker - Bu virus brauzerinizin parametrlərini hədəfləyir və dəyişdirir. Brauzerinizi bilmədiyiniz digər zərərli saytlara yönləndirdiyinə görə tez -tez brauzer yönləndirmə virusu adlanır. Bu virus, brauzerinizin standart ana səhifəsini dəyişdirmək kimi digər təhdidlər yarada bilər.\n5. File İnfector(fayl virusu) - İcra olunan faylları (.exe) hədəf alaraq, fayl infector virusları proqramları ləngidir və istifadəçi işlədikdə sistem fayllarını zədələyir. Bu virusa bəzən, .exe və ya .com uzantıları olan faylları yoluxduran parazit virus da deyilir.\nKompüterin virusa yoluxduğunu necə bilərik?\n1. Kompüteriniz əvvəlkindən daha yavaş işləyirsə\n2. Kompüteriniz tez -tez donursa\n3. Kompüterinizin sistemi bir neçə dəqiqədən bir çökürsə və yenidən başlayırsa\n4. Kompüterdəki tətbiqlər düzgün işləmirsə\n5. Kompüterinizin ekranı birdən qaralırsa və ya ekran tez tez xəta bildirişi verirsə\n6. Disk sahəsi sürətlə tükənir və ya disklər və disk sürücüləri cavab vermirsə\n7. Kompüterinizin RAM-ı tez-tez azalırsa və ya çox RAM istifadə etməyə çalışırsa\n8. Mənşəyi bilinməyən fayllar və qovluqlar ekranda çıxırsa\nKompüter virusları ilə mübarizə aparmaq önəmli bir məsələdir. Çünki viruslar kompüterin və proqramların səmərəli işləməsinə mane olur. Əvvəlcə kompüterinizdə lisenziyalı və daim yenilənən bir antivirus proqramından istifadə edin. Sizlərə Malwarebytes, Kaspersky,Bitdefender, Mcafee və Norton Antivirus proqramlarından birini məsləhət görərdim. Bu proqramlar yeni çıxan viruslara qarşı daim yeniləndiyindən, kompüterinizdə virus yoluxması riskini minimuma endirir.\nEtibarsız saytlardan fayl yükləyərkən diqqətli olun, mümkünsə yükləməyin, antivirus proqramınızla yüklədiyiniz faylın virus olub olmadığını yoxlayın. Tanımadığınız adamlardan gələn e-poçtları açmayın və e-poçtdakı bağlantıları klikləməyin.\nÇox vaxt qabağınıza çıxan, ödənişli proqramları pulsuz şəkildə verən saytlarda kı, crackli fayılları yükləməyin. Bunlar qanunsuz olduğundan içlərində virus olma ehtimalı yüksəkdir.\nKompüter Elmləri ilə İnformasiya Texnologiyaları arasındakı fərq IT\nScratch nədir? Texniki Terminlər\nSüni İntellekt(AI) səhiyyə sahəsini nece inkişaf etdirir? IT\nW3C nədir? Texniki Terminlər\nTexniki Terminlər 2021-12-01\nIP ünvanını necə tapmaq və dəyişmək olar?\nTexniki Terminlər 2021-11-23\nNecə Blockchain Developer olmaq olar?\n2021-12-01 CSS nədir?\n2021-11-29 IP ünvanını necə tapmaq və dəyişmək olar?\nMəqsədimiz texno.blog vasitəsi ilə Azərbaycan dilində resursları daha da əl çatan etməkdir.


Mərifət Nəsibov — Azərbaycanın Milli Qəhrəmanı; Qarabağ müharibəsi şəhidi.\nMəzəm, Qazax rayonu, Azərbaycan SSR\n28 yanvar 1992 (19 yaşında)\nMəzəm Qazax rayonu, Azərbaycan Respublikası.\n↑ Milli Qəhrəmanlara həsr olunmuş film çəkilmişdir. Arxivləşdirilib 2013-09-25 at Archive.today AzərTAc, 25.09.2013. (azərb.)\nMənbə — "https://az.wikipedia.org/w/index.php?title=Mərifət_Nəsibov&oldid=5722860"\nLast edited on 18 yanvar 2021, at 11:54\nBu səhifə sonuncu dəfə 18 yanvar 2021 tarixində, saat 11:54-də redaktə edilib.


Kulis.az Azərbaycan Respublikasının Əməkdar incəsənət xadimi, Sənətşünaslıq üzrə fəlsəfə doktoru Ziyadxan Əliyevin “Şuşamızın memarlıq salnaməsi” yazısını təqdim edir.\nZamanın axarında bir çox adların qan yaddaşımızda əbədilik qazanmasını təsadüfi saymaq olmaz. Əgər bunu Azərbaycanın şəhərlərinə aid etsək, onda ilk növbədə xalqımızın şərəfli tarixində xüsusi yeri olan Şuşa şəhərinin adını çəkməliyik.\nÖncə məskunlaşdığı məkanın unikallığı ilə diqqət çəkən bu şəhər bütün mənalarda çoxəsrlik tariximizin son bir-neçə yüzilliyini elə bir əlçatmaz mənəvi dəyərlərlə zənginləşdirmişdir ki, onların hər biri barəsində saatlarla danışmaq olar. Dünyada “Şərqin konservatoriyası” və “Azərbaycanın musiqi beşiyi” kimi tanınan, hər birimizin qürurverici mənəvi dayağına çevrilən qala-şəhərin özünəməxsus landşaftı burada yerli memarlara yaradıcı təxəyyüllərini qanadlandırmağa, buranın təbii gözəlliyinə əlavə rəng qata biləcək maraqlı tikililər ərsəyə gətirməyə imkan vermişdir.\nDoğrudan da şəhərin iyirmiyə qədər məhəlləsində yerləşən və milli memarlıq ənənələrimiz əsasında ucaldılan orijinal biçimli tikililər, Şuşanın və ətrafının gözoxşayan guşələri, o cümlədən də Cıdır düzü, Daşaltı, “”Xəzinə qala” mağarası və digər təbii gözəllik qaynaqları bura ayaq basan insanların heyrət qaynağına çevrilmiş, gördüklərini rəng və cizgilərlə ifadə edən rəssamları isə zaman-zaman ilhamlandırmışdır.\nRəssamların Şuşa ünvanlı əsərlərində bədii maraq tarixi həqiqətlərə hörmət hissi ilə çulğalaşdığından, təqdim olunanlar kifayət qədər maraq doğururlar. Rus rəssamı V.V.Vereşaginlə (1842-1904) yanaşı, şuşalı Usta Qənbər Qarabaği (1830-1906) və onun qardaşı Səfərin, oğlu Şükürün, Mir Möhsün Nəvvab (1833-1918) və Xurşudbanu Natəvanın (1832-1897) bizə ərməğan qoyduqları sənət nümunələrində Şuşa həyatı öz əksini tapmışdır.\nXX-XXI əsrdə isə bunun ifadəsini Əmir Hacıyev, Toğrul Nərimanbəyov, Altay Hacıyev, Elturan Avalov, Fəxrəddin Məmmədvəliyev, Məzahir Avşar, İlham Ənvəroğlu, Kamal Əhməd, Rövşən Bayramov, Firdovsi Atayev, İsa İbrahimov, Elşən Hacızadə, Zaur Şuşalı və Səyyar Əliyev kimi yaradıcıların ərsəyə gətirdikləri təsviri və tətbiqi sənət nümunələrində görmək mümkündür. Bu rəssamların arasında memar-rəssam, Azərbaycan Respublikasının Əməkdar incəsənət xadimi, professor Elturan Avalovun (1940) Şuşaya münasibəti digərlərindən fərqlənir, desək, yanılmarıq. Belə ki, hələ gənclik illərində “Şuşa şəhərinin memarlığı və onun tarixi simasının qorunması” mövzusunda yazdığı və 1973-cü ildə uğurla müdafiə etdiyi dissertasiya işində “Qarabağın incisi”nə yönəli yaranan maraq və məhəbbət sonrakı illərdə yaradılacaq çoxsaylı qrafik işlərin əsas leytmotivinə çevrilmişdir.\nƏlavə edək ki, onun şəhərə sonsuz sevgisinin kökündə həm də anası Məhbubə xanımın əslən Şuşadan olması dururdu. Bir yaşından başlayaraq ömrünün müxtəlif illərini Şuşada keçirən və buranın hər məhəlləsinə bələd olan E.Avalov, sonralar əslində özünün uşaqlıq və gənclik dövründə yaddaşına hopan təəssüratlarına bədii tutum vermişdir.\nOnun “şəhər-qala”nın memarlıq incilərinə yaradıcı memar-rəssam münasibətindən Şuşanın sözün əsl mənasında cəlbediciliyi və ecazkarlığı ilk baxışdan duyulan “memarlıq salnaməsi” yaradılmışdır.\nE.Avalovun bütünlükdə “Şuşa” adlanan bu qrafik silsiləsi qısa zaman distansiyasından belə tarixi mahiyyət daşıdığını təsdiqləmişdir. Çünki, şəhərin işğalından sonra burada əvvəllər rəsmi qeydiyyata alınmış 170 memarlıq və 160 incəsənət abidəsinin taleyindən tam xəbərimiz yoxdur. İndiki halda isə memar-rəssamın ərsəyə gətirdiyi bu qrafika nümunələri duyulası dərəcədə bədiiləşdirilməsinə baxmayaraq, özündə həmin tikililərin orijinal forma-biçimində hifz olunan şaşırdıcı estetik tutumu və dövrün tarixini yaşatmaqdadır. Pənahəli xanın qəsri (XVIII əsr), Gəncə qapısı (1750-177-ci illər), Qara Böyükxanımın qəsri (XVIII əsrin ikinci yarısı), İbrahim Xəlil xanın qəsri (XVIII əsr), Xan sarayı (XVIII əsr), Yuxarı Gövhər Ağa məscidi (XVIII-XIX əsrlər), Saatlı məscidi (XVIII əsr), Aşağı Gövhər Ağa məscidi (XVIII-XIX əsrlər), Xurşudbanu Natəvanın evi (XIX əsr), Mehmandarovların mülkü (XVIII əsr), Xurşudbanu Natəvanın tikdirdiyi karvansara (XIX əsr), Xan qızı bulağı (XIX əsrin ortaları), Molla Pənah Vaqifin məqbərəsi (1982-ci il) vurğuladığımız bədii-estetik məziyyətləri özündə yaşadan abidələrdəndir.\nÇox vaxt sənətkarlarımızın zamanında yaşadıqları dövrə “bədii güzgü” tutmaqda gecikmələrinin qarşılığında Elturan Avalovun ağ-qara cizgilərdən “boylanan” əsərlərini həm də onun yaradıcı-vətəndaş mövqeyinin nümayişi saymaq olar. Rəssamın Şuşa ünvanlı lövhələrində tarixiliklə bədiiliyin uğurlu sintezinin mövcudluğu yəqin ki, silsilənin əhəmiyyətini artıran amillərdəndir. Odur ki, tamaşaçı onların hər biri ilə üz-üzə, göz-gözə qalanda təkcə milli memarlarımızın yaradıcı təxəyyülünə heyranlığını ifadə etməyib, həm də daşlarda hifz olunan bənzərsiz gözəlliyi dərindən duymaqla, yaddaqalan biçimdə bədiiləşdirməyə nail olan rəssamın icra sənətkarlığını yüksək dəyərləndirirlər.\nSayı 50-yə çatan və tuş-pero texnikasında ərsəyə gətirilən bu qrafik lövhələrdə “Elturan Avalov dəst-xətti” və ifadə üslubu kifayət qədər duyulandır desək, yanılmarıq. Hər bir motivi qeyri-adiliyi ilə seçilən cizgi improvizələri ilə gerçəkləşdirən rəssam, müxtəlif formalı cizgilərlə sözün əsl mənasında “daşlaşmış poetika” kimi qəbul olunan milli memarlıq tikililərinə duyğulandırıcı estetik tutum bəxş etmişdir. Onun “Yuxarı Gövhər Ağa məscidi” əsəri bunun əyani nümunəsidir. Burada günəşin şüalarının qarşısını almağa çalışan buludların, minarələri səmaya ucalan məscidin, meydanın mərkəzinə yaraşıq verən daş bulağın və bütün bu gözəlliyə rəng qatan yaşıllığın bədii şərhində müəllifin nümayiş etdirdiyi sənətkarlıq-qrafik ustalıq sözün əsl mənasında şaşırdıcıdır...\nEyni estetik təəssüratı onun böyük şövqlə yaratdığı “Zöhrabbəyovların evi”, “Gəncə qapısı”, “Mehmandarovların evi”, “Çuxur məhəllə”, “Xan evi”, “Bəstəkar Üzeyir Hacıbəylinin evi”, “Mamayi məhəlləsi”, “Şeytan bazarı”, “Xan qızı Natəvanın evi” və b. əsərlərindən də almaq mümkündür.\nAğ-qara cizgilərlə memarlıq abidələrinin və onun ayrı-ayrı ayrıntılarının, təbiət motivlərinin və onun ayrılmaz parçası olan müxtəlif formalı ağacların daşıdığı estetik qaynağı üzə çıxarmaq, onun cəlbediciliyinə nail olmaq nə qədər çətin olsa da, Elturan Avalov bunu çox sənətkarlıqla həyata keçirmişdir.\n“Zöhrabbəyovların evi”, “Çuxur məhəllə”, “Mehmandarovların evi”, “Saatlı məhəlləsinin məscidi” və “Çuxur məhəllə meydanı” əsərlərindəki ağacların təqdimatındakı şaşırdıcı rəngarənglik kimi, “Gəncə qapısı”, “Xan Şuşinskinin evi”, “Mircanlı məhəlləsi”, “Aşağı Gövhər Ağa məscidi”, “Xan evi” lövhələrində müxtəlif formalı daşlardan “boylanan” gözəllik qabarıq və yaddaqalandır.\nƏn qəribəsi isə rəssamın hər bir əsərdə tətbiq etdiyi sayagəlməz cizgi improvizələrinin və incəliklərinin bədii bütövlüyünə nail olmasıdır. Qənaətimizcə, məhz cizgilərin duyulası ritminin və axıcılığının bir araya gətirilməsi sayəsində tamaşaçısını ovsunlayan bu bütövlüyə nail olunmuşdur.\nHazırda Azərbaycan Memarlıq və İnşaat Universitetində “Təsviri incəsənət” kafedrasının müdiri vəzifəsində çalışan Elturan Avalov artıq yarım əsrlik tarixi olan Şuşa sevgisini bu gün də yaşatmaqdadır. Onun yeni yaratdığı əsərlər də bunu təsdiqləyir. Rəssam-memarın ən böyük arzusu Azərbaycanımızın bu ayrılmaz parçasında yerli sənətkarların əli ilə yaradılmış Şuşanın memarlıq tarixini, onun bədiiləşmiş “daş möcüzəsi”ni dünyaya göstərməkdir... /"Mədəniyyət" qəzeti/


İnşaatçılar m. st.3 otaqlı mənzil kirayəyə verilir - Elanisimo\nİnşaatçılar m. st.3 otaqlı mənzil kirayəyə verilir\n26 sentyabr 09:09\nŞərifzadə küçəsində İnşaatçılar metro stansiyasının yaxınlığında 5 mərtəbəli daş binanın 3-cü mərtəbəsində orta təmirli 2 otaqlı mənzil kirayəyə verilir. Bütün şəraiti var. 3 nəfər tələbə qız və ya ailəyə verilir.\nElanın tipi: İcarə verirəm\nQiyməti: 320 AZN\nƏlaqə nömrəsi: +994 70 7977088\nƏlavə edilib 24 sentyabr 04:50\nListdə qalxıb 26 sentyabr 09:09\nCəmi baxışlar 60


Rusiyadan yenə haker hücumları ‘cəhdləri var’\n2021, 08 Dekabr, çərşənbə, Bakı vaxtı 19:53\nMicrosoft şirkəti ABŞ-da noyabrda keçiriləcək konqres seçkiləri öncəsi siyasi qrupları hədəfləyən, Rusiyadan qaynaqlanan haker cəhdləri aşkarladığını bildirir.\nŞirkət rusiyalı hakerlərin ABŞ Senatına məxsus kimi görünən üç saxta domen də yaradıb.\nMicrosoft bu haker qrupunun Strontium olduğunu bildirir. Digərləri bu qrupu Fancy Bear və ya APT28 adlandırır.\nABŞ-da xüsusi prokuror Robert Mueller həmin hakerlərin Rusiyanın GRU kimi tanınan əsas kəşfiyyat agntliyinə məxsus olduğunu açıqlayıb. Qrupun 2016-cı ildə Demokratik Milli Komitəyə və Hillary Clinton-un seçki kampaniyasına haker hücumunda əli olduğu bildirilib.\nMicrosoft-un prezidenti və baş hüquq rəsmisi Brad Smith deyib ki, hakerlər beyin mərkəzlərinin heç birinə girə bilməyib.\nHər iki qurum bu cür hücumlara qarşı ayıq-sayıq olmağa çalışdıqlarını vurğulayıb, çünki onların qlobal miqyasda apardıqları demokratiya işi “avtoritar hökumətləri qəzəbləndirir”.\nBeynəlxalq Respublikaçı İnstitutunun idarə heyətinə altı respublikaçı senator, o cümlədən Rusiyanın tənqidçisi Mitt Romney daxildir.\nTəxminən bir ay öncə Microsoft oxşar açıqlama vermişdi. O zaman Missuridən demokrat senator Clair McCaskill demişdi ki, rusiyalı hakerlər onun senatdakı kompüter şəbəkəsinə girməyə çalışıblar, amma buna nail olmayıblar.\nMicrosoft 2016-cı ilin yayında ABŞ federal məhkəməsində Strontiuma qarşı iddia qaldırıb. Məhkəmə ona saxta domenləri bağlamaq icazəsi verib və şirkət o vaxtdan rusiyalı haketlərin yaratdığı 84 saxta vebsaytı qapadıb.\nMicrosoft bildirir ki, saxta, ancaq həqiqiyə bənzəyən domenlər yaratmaqla hakerlər onun ticarət markasından və xidmətlərindən sui-istifadə edərək müəyyən kompüter şəbəkələrinə girirlər, həssas emailləri və digər məlumatları oğurlayırlar.\nSmith-in avqustun 21-də deməsinə görə, indi Microsoft ABŞ-da onun proqramlarından istifadə edən siyasi namizədlərin, kampaniyaların, siyasi təşkilatların hamısına pulsuz kibertəhlükəsizlik mühafizəsi təklif edir.


Ana səhifə » Qəzetin pdf formatı\t» Avropa Parlamentinin Azərbaycana qarşı qəbul etdiyi qətnamə qərəzli və qeyri-obyektivdir\nAzərbaycanın öz inkişafına görə regionun lider dövləti olması, nüfuzlu beynəlxalq tədbirlərin keçirildiyi mərkəz kimi tanınması, həmçinin müstəqil siyasət həyata keçirməsi xaricdəki ermənipərəst, anti-Azərbaycan dairələri ciddi narahat edir. Və bunu həzm edə bilməyən, ölkəmizin uğurlarına qısqanclıqla yanaşan həmin dairələr Azərbaycanı müstəqil inkişaf yolundan sapdırmaq üçün hər cür vasitələrə əl atırlar. Bu vasitələrdən biri də ölkəmizə qarşı qara piar kampaniyasının aparılmasıdır. Yanvarın 17-də Avropa Parlamenti (AP) tərəfindən qəbul olunmuş “Mehman Hüseynovla bağlı təcili qətnamə” də bu kampaniyanın tərkib hissəsidir.\nQeyd edək ki, sözügedən qətnamənin qəbulu Mehman Hüseynov məsələsindən istifadə edərək və qəsdən məsələni şişirdərək Azərbaycana qarşı planlaşdırılan məkrli ssenarinin uğursuz nəticəsidir. Sənədin müəlliflərindən biri olan AP üzvü, eyni zamanda Avronest Parlament Assambleyasının həmsədri Rebekka Harms məsələ ilə bağlı guya azərbaycanlı həmkarları ilə təmaslar qurmağa çalışdığını iddia edib. Maraqlıdır ki, AP-də keçirilən təcili dinləmələr ilə bağlı AP tərəfindən nə Milli Məclisə, nə Azərbaycan Xarici İşlər Nazirliyinə, nə də Azərbaycanın Brüsseldəki səfirliyinə hər hansı müraciət daxil olmadığı bildirilir. Yeri gəlmişkən qeyd edək ki, Rebekka Harms Sorosla yaxın əlaqələri ilə tanınır. Onların sosial şəbəkələrdə yayılan çoxsaylı fotoları da bunu təsdiqləyir.\nMüzakirələr zamanı çıxış edən, Azərbaycanda insan hüquqlarından dəm vuran AP üzvlərindən heç biri çıxışında Ermənistanın hərbi təcavüzü nəticəsində fundamental hüquqları pozulmuş 1 milyondan artıq azərbaycanlı qaçqın və məcburi köçkünü yadlarına belə salmayıblar. Bu da dinləmələrdə iştirak edən AP üzvlərinin ikiüzlülüyünü göstərir. Həmin dinləmələrdə çıxış edən (müzakirələrdə iştirak edən Aİ-nin ən yüksək səviyyəli rəsmisi) Avropa İttifaqının Ticarət Komissarı Sesilia Malstrom isə öz nitqində Aİ-nin məsələni yaxından izlədiyini və Azərbaycan Hökuməti ilə bu məsələdə əməkdaşlıq etdiyini vurğulayıb. Qeyd edib ki, Aİ-nin diplomatik nümayəndələri M.Hüseynova baş çəkiblər, o aclıq aksiyasını dayandırıb və səhhətinə ciddi təhlükə yaradan vəziyyət yoxdur.\nDigər bir maraqlı bir məqam isə M.Hüseynovun qardaşı Emin Hüseynovun qətnamə üzrə səsvermədən az öncə AP üzvlərinə təlaş içində elektron məktub ünvanlamasıdır. Məktubunda Avropa İttifaqının Ticarət Komissarı Sesilia Malstromun çıxışında M.Hüseynovun aclıq aksiyası keçirmədiyi haqda sözlərindən böyük peşmançılıq keçirdiyi hiss edilən E.Hüseynov özü bunu “şok oldum” kimi yazır. Maraqlıdır ki, o, yüksək səviyyəli Aİ rəsmisinin həqiqəti dilə gətirəcəyini gözləmədiyi üçün şoka düşüb, yoxsa Mehman Hüseynovun əldə olunmuş razılığa əməl etmədiyindən dərin məyusluq keçirib?! Strasburqa AP üzvləri ilə görüşlər keçirərək hər kəsi sifariş əsasında qurduqları şouya inandırmağa çalışan Emin Hüseynovun səsvermə öncəsi deputatlara isterik şəkildə yazdığı müraciət bir daha göstərir ki, bu insanı qardaşı Mehman Hüseynovun taleyi qətiyyən maraqlandırmır. Sadəcə, o, bu oyundan əldə edəcəyi pulların qeydinə qalır və havadarlarının sifariş etdiyi musiqini ifa edir.\nDiqqətdən yayınmayan digər bir məqam isə AP-nin qəbul etdiyi bu qətnamə barədə ilk məlumatın erməni mətbuatında işıqlandırılmasıdır. Görünür, qətnamənin qəbulunu məhz onlar gözləyirdilər. Beləliklə, bu məsələdə AP dəyirmanına su tökənlərin kim olduğu bir daha ortaya çıxır: həmin sənədin qəbulu erməni lobbisinin və anti-Azərbaycan dairələrin məkrli planlarının tərkib hissəsidir.\nƏlbəttə, AP qətnaməsinin heç bir qüvvəsi yoxdur və zaman-zaman bəzi qüvvələrin Azərbaycan əleyhinə bu kimi alətlərdən istifadə etdiklərinin şahidi olmuşuq. Bu da bir həqiqətdir ki, belə alətlərdən istifadə edən şəxslər elə M.Hüseynov kimilərinin taleyi üzərində öz məkrli planlarını reallaşdırmağa çalışırlar. Lakin, bu cür addımlarla Azərbaycana qarşı əsl niyyətlərini gerçəkləşdirə bilməyiblər və bundan sonra da bilməyəcəklər.


Qadinsayti.az ‣ İntim həyat İntim münasibətdən sonra vaginanı mikrobdan qorumaq üçün XÜSUSİ QAYDALARİntim münasibətdən sonra qadının cinsiyyət orqanı dəyişik mikroblarla tanış olur və bunların bir qisimi vajinada yerləşərək iltihablanma əmələ gətirir.\nf Paylaş9 noyabr 2016 , Baxılıb: 720 Həmçinin oxuyunUşaqlıq yolunu daraltmaq üçün xanımlara XÜSUSİ RESEPTNecə seks: Romantik, yavaş yoxsa vəhşi? Bunu bilmək VACİBDİRKişilərin seksual istəyinin pik nöqtəsi - saat neçədə olur?Qadınlar seks zamanı bundan əziyyət çəkirlər - MÜTLƏQ OXUYUNKişilər yataqda nələri xoşlayırlar? Xanımlar üçün xüsusi MƏSLƏHƏTLƏRDİQQƏT ! Seksdə bunlar olsa... MÜTLƏQ OXUYUN Xəbər lenti


Dövlət Miqrasiya Xidməti yanında İctimai Şuraya üzv olmaq istəyən namizədlərin qeydiyyatına başlanılır\n“İctimai iştirakçılıq haqqında” Azərbaycan Respublikasının 2013-cü il 22 noyabr tarixli 816-IVQ nömrəli Qanununa, bu Qanunun tətbiqi barədə Azərbaycan Respublikası Prezidentinin 2014-cü il 16 yanvar tarixli 89 nömrəli Fərmanına və Azərbaycan Respublikası Nazirlər Kabinetinin 2014-cü il 30 may tarixli 171 nömrəli Qərarı ilə təsdiq edilmiş “İctimai şuranın vətəndaş cəmiyyəti institutları tərəfindən seçilməsinə dair Əsasnamə”yə uyğun olaraq namizədlərin qeydiyyatına başlanılır.\nDövlət Miqrasiya Xidməti yanında İctimai Şuranın üzvlərinin seçilməsi məqsədi ilə vətəndaş cəmiyyəti institutlarının namizədlərinin qeydə alınması 7 may 2021-ci il tarixdən 20 iş günü müddətində davam edəcək.\nŞuraya irqindən, etnik mənsubiyyətindən, dinindən, dilindən, cinsindən, mənşəyindən, əmlak vəziyyətindən, qulluq mövqeyindən, əqidəsindən, siyasi partiyalara, həmkarlar ittifaqlarına və digər ictimai birliklərə mənsubiyyətindən asılı olmayaraq, miqrasiya sahəsində təcrübəyə və ya biliyə malik Azərbaycan Respublikasının fəaliyyət qabiliyyətli vətəndaşı üzv ola bilər.\nHər bir vətəndaş cəmiyyəti institutu, qanuna görə İctimai Şuranın üzvlüyünə yalnız bir namizəd irəli sürməlidir.\n3.1. Şəxsiyyət vəsiqəsinin surəti\n3.3. Hər hansı bir vətəndaş cəmiyyəti institutunun üzvü olduğu halda, həmin üzvlüyü təsdiq edən sənədin surəti\nYuxarıda göstərilən şərtlərə uyğun olmayan şəxslərin namizədliyinin qeydə alınmasına imtina ediləcək.\nİctimai Şura üzvlərinin say həddi 9 nəfər müəyyən olunub.\nİctimai Şuraya namizədliyi irəli sürülmüş şəxsin qeydiyyatına Seçki Komissiyası tərəfindən üç iş günü müddətində baxılacaq və müvafiq qərar qəbul ediləcək.\nİctimai Şuraya seçkilər namizədlərin irəli sürülməsi prosesi başa çatdıqdan sonra bir ay müddətində keçiriləcək.\nŞura üzvlüyünə seçkilərin təşkili və üzvlərin təsdiqi 9 nəfərdən ibarət Seçki Komissiyasının üzvləri tərəfindən həyata keçiriləcək.\nNamizədlər tələb olunan sənədləri 2021-ci ilin may ayının 7-dən 9 iyun tarixinə qədər rəsmi iş günləri saat 10:00-dan 18:00-dək Dövlət Miqrasiya Xidmətinə (Bakı şəhəri, Binəqədi rayonu, 3123-cü məhəllə, Binəqədi şossesi 202. Metronun "Azadlıq Prospekti" stansiyasının yaxınlığı) şəxsən və ya info@migration.gov.az elektron poçtu vasitəsilə təqdim etməlidirlər.\nQeyd: Əlavə məlumat əldə etmək üçün (012) 565 61 19 (daxili 423 və ya 522) nömrəli telefonla əlaqə saxlanıla bilər.


Fevralın 14-də Azərbaycan Ağsaqqallar Şurasının iclası keçirilib. | İlham Əliyev 2018\nİclasda çıxış edən Ağsaqqallar Şurasının sədri, Milli Məclisin deputatı Fəttah Heydərov aprelin 11-də ölkəmizdə keçiriləcək prezident seçkilərində dövlətimizin başçısı İlham Əliyevin namizədliyinin Şura tərəfindən dəstəkləndiyini söyləyib. O deyib ki, ulu öndər Heydər Əliyevin siyasətinin Prezident İlham Əliyev tərəfindən uğurla davam etdirilməsi nəticəsində Azərbaycan sürətlə inkişaf edir, ölkədə sabitlik mövcuddur. İlham Əliyev hələ uzun müddət bu uğurlu siyasəti davam etdirəcək. Azərbaycanın dünya arenasında nüfuzunun daha da artması üçün qətiyyətli, iradəli, praqmatik dövlət xadimi lazımdır və İlham Əliyev də məhz belə şəxsiyyətdir. Azərbaycan Ağsaqqallar Şurası xalqımızı prezident seçkilərində dövlətimizin başçısı İlham Əliyevi dəstəkləməyə çağırır. Ağsaqqallar ölkədə bütün sahələrdə gedən iqtisadi, siyasi islahatları, beynəlxalq əlaqələrlə bağlı prosesləri izləyir və bu nəticəyə gəlirlər ki, tutduğumuz yol düzgün yoldur. İlham Əliyevin uğurlu siyasətinin nəticəsidir ki, bu gün Azərbaycan dünyada nümunəvi ölkə kimi tanınır.


Yüklə 16.62 Kb.\nölçüsü 16.62 Kb.\nCanlı maddə biosferdə əhəmiyyəti böyükdür.Biosferin təkamülündə qurunun və okeanın yaşıl avtotrof bitkiləri,günəş şüalarının təsiri altında ,mineral maddələr,karbihidratların əmələ gəlməsində, xüsusi rol oynayırlar.\nHeyvanalar aləmi enerji və maddələr dövranında stimulyator və biosfer proseslərini sürətləndirici vacib yer tutur. Baxmayaraq ki, yerdəki canlıların sayı çoxluq təşkil etmir ( biosferin canlı aleminin cəmi 0,25 %-i ), onların rolu xüsusən böyükdür,heyvanların enerji proseslər yüksək mobillik və müxtəlifliyi ilə izah olunur, biosferin maddələr və enerjinin biotik dövranının etibarlı həyata keçirilməsi üçün vacibdir.\nBiosferin funksiyaları – heyvanların təkamül prosesində çox əhəmiyyətlidir.Bundan başqa, həmdə utilitarlıq və estetik baxımından da, heyvanlar aləmi insanlar üçün lazımdır.Heyvanların faydalılğı – onların böyük iqtisadi əhəmiyyətinin olmasıdır.Əgər bu problemə daha geniş mənada yanaşsaq,onda heyvanlar gələcəkdə təbiəti gözlənilməyən istiqamətdə tədqiqi üçün lazımdır.\nBitkilər. Xüsusən meşə bitkiləri biosferdə böyük rol oynayır. Meşə ətraf mühitin komponenti kimi,onun digər komponentləri ilə sıx qarşılıqlı əlaqədədir (su ,hava,torpaq və s.), bütün sistemin tarazlığının saxlanmasında iştirak edir,təbiətdə maddələr dövranında aktiv rol oynayır. Canlı aləmin ən böyük akkumulyatoru olan meşə - planetin balansında karbon və oksigenin səviyyəsini müəyyən edir, bir sıra kimyəvi elementlərin dövr etməsinə təsir göstərir. Meşələr torpağı eroziyadan, quru və isti küləkdən qoruyur,yeraltı axımı tənzimliyir, havanı çirklənmədən təmizliyir.1 ha şam meşəsi, məsələn, 32 il udur və 30 insanı tənəffüsünü təmi edir.\nMeşənin yüksək istehlak dəyəri ona gətirib çıxardı ki, hal- hazırda planetin meşələrinin 2/3 məhv edilib. Bu məhvedici proses hələ də davam edir. Meşələrin ekoloji əhəmiyyəti.Hər gün planetdə 11 mln.ha meşə məhv edilir. Asiyada meşənin 2/3, Afrikada ½ ,latın amerikasında 1/3 hissəsi kəsilib.\nŞəhər ilə bitkilər arasında qarşılıqlı əlaqə olduqca çətindir.Məlumdur ki, şəhər bitkilərə mənfi təsir edir və xüsusilə də meşəyə, bitkilər isə əksinə şəhərdə sağlam canlı mühitin yaradılmasına kömək edir. “Yaşıl” siyasət tapşırığı birinci qrup faktorlarının təsirini azaltmaq və ikinci qrup faktorların təsirini maksimal dərəcədə artırmaqdan ibarətdir. Bu tapşırığı həll etməyin yolu urbanizasiyalaşmış ərazilərdə bitkilərin mühafizə dərəcəsini artırmaqdan ibarətdir.\nUrbanizasiyalaşmış ərazilər bitkilərə daha çox məhvedici təsiri 3 əsas faktorla göstərir – urbanizasiyalaşmış mühitin kompleks təsiri, havanın mühitinin və torpağın çirklənməsi,rekreasiya üçün ərazilərin çox olması ilə.\nŞəhər ərazilərini sürətli artımı,meşə sahələrinin də şəhərsalmaya şəhərdaxil edilməsinə gətirib çıxarır. Prinsip etibarilə bu proqressiya qəbul edilir,amma mexaniki olaraq ona müraciət etmək olmaz,çünki təbii meşələr şəhər ilə çox çətinliklə yola gedir.\nSənaye müəssisələrinin Zərərli tullantıları - ona gətirib çıxarırlar ki, metallurgiya və kimya kombinatları 6-7 radiusda bitkiləri tamamilə məhv edir. Bitkilərin maksimal dərəcədə zədələnməsi sahələr boyunca,çay,şəhər hüdudlarında,həmçinin meşələrin küləkdöyən hissəsinsə müşahidə olunur.Xüsusən sulfid qazlarının bitkilərə təsiri çox zərərlidir.\nŞəhərlərin Təbii landşafta antropogen təzyiqi – şəhərlər sakinlərinin kütləvi istirahəti ilə əlaqədardır. Asudə vaxtın artması, əhalinin aktivliyinin və sağlamlığının yüksəldilməsi, onların şəhər mühitindən yorğunluğu şəhərətrafı ərazilərdə istirahət edənlərinin sayının hər il artmasına gətirib çıxarır.\nRekreasiya yükləri ilk baxışda cox da əhəmiyyət kəsb etmir.Onu da qeyd etmək lazımdır ki, 3-4 il intensiv olaraq meşə sahələrindən istifadə nəticəsində,onların bərpası üçün 5-6 il tələb olunur,1 ha üçün gələnlərin sayı 100 nəfər və daha çox olduqda təbii meşə bərpası tamamilə pozulur, 99 % meşə yanğınlarının səbəbkarı insanlardır.\nXüsusi təhlükə bütün canlı aləm üçün şəxsi avtomobillərin sayının artması,meşə massivlərinə icazə verilməmiş gedişlər,çay sahillərinə, su hövzələrinə və s.


DTX məmurlarla bağlı informasiyanı necə toplayır, müsadirə olunan pullar hara gedir… » Xeberdar.net\nDTX məmurlarla bağlı informasiyanı necə toplayır, müsadirə olunan pullar hara gedir…\nSon aylar ərzində Dövlət Təhlükəsizlik Xidməti əməkdaşlarının ard-arda müəyyən müəssisə və şəxslərlə bağlı korrupsiya və rüşvətxorluq faktlarını ortaya çıxardığının şahidi oluruq.\nDavamlı keçirilən əməliyyat nəticəsində 5 icra başçısı həbs edildi. Bir neçə gün əvvəl isə Mədəniyyət Nazirliyində keçirilən xüsusi əməliyyat nəticəsində nazirliyin bəzi yüksək vəzifəli şəxsləri çoxsaylı qanunazidd əməllərə yol verdiklərindən barələrində həbs qətimkan tədbiri seçildi.\nMaraqlıdır, ardıcıl aparılan əməliyyatlar üçün DTX-ya xüsusi göstəriş daxil olur ya bunun üçün müəyyən şikayətlər edilməlidir?\nXeberdar.net məlumat verir ki, məsələ ətrafında Modern.az-a danışan təhlükəsizlik məsələləri üzrə ekspert İlham İsmayıl DTX-nın əməliyyat keçirmək üçün kimsədən göstəriş almadığını bildirib:\n“DTX əməliyyat keçirmək üçün xüsusi göstəriş almır. Belə ki, DTX-nın imtiyazında olan dövləti və ağır cinayətlər məsələsi var. Bu cinayətlərlə əlaqədar olaraq “son vaxtların dəbi” olan vəzifəli və yüksək vəzifəli şəxslərin rüşvət alması, korrupsiyaya yol verməsi ilə bağlı əməliyyatların şahidi oluruq. Belə əməliyyatlar üçün isə göstərişə ehtiyac yoxdur, bu xidmət əməkdaşlarının gündəlik həyat tərzidir. Yəni məsələn, terrora qarşı mübarizə aparanda xüsusi şikayət gözlənilmədiyi kimi, bu cür cinayətlər üçün də şikayətə gərək yoxdur. Bu istiqamətdə tədbirlərin keçirilməsi Konstitusiyanın DTX qarşısında qoyduğu tələblər sırasındadır. DTX kompetensiyası cibgir yaxud da heyvan oğrusunu tutmaq deyil. Amma bu iqtiqamətlərdə də informasiya əldə edəndə aidiyyətı orqanlara məlumat ötürülür. Kütləvi iğtişaşa səbəb olan məsələlər DTX kompetensiyasındadır. O cümlədən DTX görür ki, məmur özbaşınalığı, rüşvətxorluq nə vaxtsa kütləvi iğtişaşa səbəb olacaq, onda Prezident Administrasiyasına müraciət edir ki, bu halın qarşısını alın. Administrasiya tərəfindən addım atılmayanda DTX özü əməliyyata başlayır”.\nEkspert əməliyyat-axtarış nəticəsində müsadirə olunan əmlakın taleyindən də danışıb:\n“Məsələn, kimsə deyə bilər ki, hansısa vəzifəli şəxs korrupsiyaya yol verir, onda informasiya ətrafında DTX araşdırma aparır. “Əməliyyat-axtarış fəaliyyəti” haqqında qanuna əsasən, telefon danışığından tutmuş, şəxsin otağına kamera yerləşdirib izləməyə qədər olan səlahiyyətlər DTX-ya verilib. Şikayət də axtarış üçün səbəb ola bilər. Amma əsasən xüsusi əməkdaşların, yəni agentlərin vasitəsi ilə informasiyalar toplanılır. Əməliyyat nəticəsində müsadirə edilən pullar məhkəmə olanadək toxunulmaz qalır. Çünki məhkəmə nəticəsində məlum ola bilər ki, şəxsdən müsadirə olunan pul ona hansısa ailə üzvündən miras qalıb. Məhkəmə qərarı nəticəsində bilinir ki, pullar dövlət büdcəsinə keçirilir, ya müəyyən faizi şəxsə qaytarılır. Əgər şəxs tamamilə sübut etsə ki, müsadirə olunan pul ona məxsusdur, yəni şəxsən qazanıb, onda məbləğ tamamilə geri qaytarılmalıdır. Müsadirə olunan digər əmlaklar isə şəxsin qazancı ilə düz mütənasib olarsa, o zaman geri qaytarılır”.\nFETÖ-nün Azərbaycan üzrə “kassiri” həbs edildi –Bakıda xüsusi əməliyyat (FOTO)\nGürcüstan polisi azərbaycanlıların yaşadığı qəsəbədə xüsusi əməliyyat keçirib –Saxlanılan var


Hadrutda ilk stomatoloji kabinetin həkimi: “10 günə 300 əsgərə xidmət etmişik” - AzNews.dev\nHadrutda ilk stomatoloji kabinetin həkimi: “10 günə 300 əsgərə xidmət etmişik”\nÖtən gün Azərbaycanın işğaldan azad edilən ərazilərindən birində - Hadrutda stomatoloji kabinetin yaradılması ilə bağlı xəbər vermişdik. Bu gözəl təşəbbüsün müəlliflərindən biri olan Ceyhun Səfərov N saylı hərbi hissədə əsgərlərə xidmət etməkdən məmnun olduqlarını deyib.\nOxu.Az-a açıqlama verən stomatoloq Ceyhun Səfərov bildirir ki, fəaliyyətə dekabrın 12-dən başlayıblar:\n“Biz dörd nəfər həkim olaraq belə bir addım atmağı düşündük. Hər kəs əsgərlərimiz üçün əllərindən gələni edir. Düşündük ki, belə bir xidmətə də ön cəbhədə onların ehtiyacı olmamış olmaz. Bu ayın 12-dən könüllü olaraq Hadrutda yerləşən N saylı hərbi hissədə stomatoloji xidmətlərə başladıq. İlk fəaliyyətimiz bölüyün tibb otağında oldu. Daha sonra tibb məntəqəsinə stomatoloji kabinet qurduq”.\nHəkim deyir ki, dekabrın 12-dən bu günə qədər təxminən 250-300 hərbi qulluqçuya xidmət gəstəriblər:\n“Dəqiq saymamışıq, bəlkə də çox olar ki, az olmaz. Əsgər, zabit, gizir MAXE-lərin şikayətlərinə baxırıq. Dişlərini müalicə edir, düzəldirik. Bu bizim öz təşəbbüsümüzdür və davamlı olacağına inanırıq. Bizdən asılı olan və olmayan səbəblər var. Odur ki, mümkün olduqca işğaldan azad olunan digər ərazilərimizdə də bu xidməti yaradacağıq. İnşallah bütün cəbhə boyu bu işləri görmək istəyirik. Ümid edirəm ki, qısa zamanda Şuşada da əsgərlərimizə xidmət etmək nəsib olacaq”.


Mark Esper: “Qasım Süleymaninin öldürülməsi ilə “Sepah” regiondan geri çəkilməyə vadar edildi”\nGünazTV: Amerika Birləşmiş Ştatlarının müdafiə naziri Mark Esper martın 4-də Senatın silahlı qüvvələr komitəsinin toplantısında çıxış edərək, “Sepah” terror təşkilatının “Qüds” briqadasının keçmiş komandanı Qasım Süleymaninin öldürülməsinin müsbət nəticələrindən danışıb.\nO deyib ki, Amerika ordusu Qasım Süleymanini öldürməklə “Sepah”ı regiondan geri çəkilməyə vadar edərək, islam respublikasının məntəqədə apardığı təxribat xarakterli fəaliyyəti qarşısında özünün qabaqlayıcı imkan və tədbirlərini gücləndirib: “Hesab edirəm ki, prezident Tramp İraqda amerikalıları öldürmək üçün planlar hazırlayan və çevrilşə cəhd göstərən Qasım Süleymanini aradan götürmək məqsədilə əməliyyat keçirilməsinə göstəriş verməsi düzgün bir qərar idi.\nHəmin əmliyyatın keçirilməsi ilə bizim İran rejiminin Orta Şərqdəki bədxah niyyətləri qarşısında qabaqlayıcı gücümüz nisbətən bərpa edildi. Məhz buna görə də, düşünürəm ki, prezident Tramp bu xüsusda düzgün qərar verdi” -deyə, ABŞ-ın müdafiə naziri Mark Esper Senatda etdiyi çıxışında bəyan edib.\n“Sepah” terror təşkilatının “Qüds” briqadasının keçmiş komandanı Qasım Süleymani\nXatırladaq ki, yanvarın 3-ü, saat 02:00-da Bağdadın hava limanı yaxınlığında “Sepah” terror təşkilatının “Qüds” briqadasının komandanı Qasım Süleymani, Həşdəş-Şəbi qruplaşmasının bir neçə rəhbəri ilə birlikdə Amerika hərbi hava qüvvələrinin raket hücumunda məhv edilib. Hücum, ABŞ prezidenti Donald Trampın birbaşa əmri və göstərişi ilə həyata keçirilib.\nABŞ müdafiə naziri Mark Esper Senat toplantı çıxış “Sepah” terror təşkilatı “Qüds” briqadası keçmiş komandan Qasım Süleymani öldürmək prezident Tramp düzgün qərar


Bu gün UEFA Avropa Liqasında qrup mərhələsinin püşkatma mərasimi keçiriləcək- AZADAZ.COM\nBu gün UEFA Avropa Liqasında qrup mərhələsinin püşkatma mərasimi keçiriləcək\n04:30 31/08/18 | Gündəm\nBu gün “Qarabağ” klubunun UEFA Avropa Liqasının qrup mərhələsindəki rəqibləri məlum olacaq.\nAzadaz xəbər verir ki, Monakoda keçiriləcək püşkatma mərasimi Bakı vaxtı ilə saat 15:00-da başlayacaq. Mərasimdə Avropa Liqasının 2017-2018-ci illər mövsümünün ən yaxşı futbolçusu da açıqlanacaq. Bu ad uğrunda Dieqo Qodin, Antuan Qrizmann (hər ikisi “Atletiko”, İspaniya) və Dimitri Payet (“Marsel”, Fransa) mübarizə aparırlar. Püşkatmanın daha bir özəlliyi mərasimə ilk dəfə azərbaycanlı səfir Vəli Qasımovun da qatılması olacaq. 2018-2019-cu il mövsümündə Avropa Liqasının final qarşılaşmasının Bakı Olimpiya Stadionunda keçiriləcəyindən, veteran futbolçu püşk zamanı səhnədə olacaq.\nUEFA Avropa Liqasında iştirak edən 48 komanda hərəsində dörd klub olmaqla on iki qrupa bölünəcək.\nQaydalara əsasən, komandaların adları dörd səbətə yerləşdirilib. Bölgü belədir:\n“Sevilya” (İspaniya), “Arsenal” (İngiltərə), “Çelsi” (İngiltərə), “Zenit” (Rusiya), “Bayer” (Almaniya), “Dinamo” (Kiyev, Ukrayna), “Beşiktaş” (Türkiyə), “Zaltsburq” (Avstriya), “Olimpiakos” (Yunanıstan), “Vilyarreal” (İspaniya), “Anderlext” (Belçika), “Latsio” (İtaliya).\n“Sportinq” (Lissabon, Portuqaliya), “Lüdoqorets” (Bolqarıstan), “Kopenhagen” (Danimarka), “Marsel” (Fransa), “Seltik” (Şotlandiya), PAOK (Yunanıstan), “Milan” (İtaliya), “Genk” (Belçika), “Fənərbağça” (Türkiyə), “Krasnodar” (Rusiya), “Astana” (Qazaxıstan), “Rapid” (Vyana, Avstriya).\n“Betis” (İspaniya), “Qarabağ” (Azərbaycan), BATE (Borisov, Belarus), “Dinamo” (Zaqreb, Xorvatiya), “Leyptsiq” (Almaniya), “Ayntraxt” (Frankfurt, Almaniya), “Malmö” (İsveç), “Spartak” (Moskva, Rusiya), “Standard” (Lyej, Belçika), “Sürix” (İsveçrə), “Bordo” (Fransa), “Renn” (Fransa).\n“Apollon” (Kipr), “Rusenborq” (Norveç), “Vorskla” (Poltava, Ukrayna), “Slaviya” (Praqa, Çexiya), “Akhisar Belediyespor” (Türkiyə), “Yablonets” (Çexiya), AEK (Larnaka, Kipr), “Videoton” (Macarıstan), “Reyncers” (Şotlandiya), “Düdelanj” (Lüksemburq), “Spartak” (Trnava, Slovakiya), “Sarpsborq” (Norveç).\nXatırladaq ki, qrup mərhələsinin oyunlarına sentyabrın 20-də start veriləcək.


Sərnişin qatarlarının hərəkət cədvəlində dəyişikliklər\n26 May 2014 09:57\n2 014 Baxış\n2014-2015-ci illər üçün hərəkət cədvəlinə keçidlə bağlı, 1 iyun 2014-cü ildən etibarən "Azərbaycan Dəmir Yolları" QSC-nin respublikadan kənara hərəkət edən sərnişin qatarlarının hərəkət cədvəlində bəzi dəyişikliklər ediləcəkdir.\nTrend "Azərbaycan Dəmir Yolları" QSC-nin Mətbuat xidmətinə istinadən məlumat verir ki, 55/56 və 95/96 saylı Bakı-Moskva sürət qatarlarının yola düşmə, çatma vaxtları və Bakıdan yola düşmə günləri dəyişdirilir. 55/56 saylı Bakı-Moskva-Bakı sürət qatarı "Azərbaycan Dəmir Yolları" QSC-nə məxsus heyətlə Bakıdan həftənin IV günləri və 95/96 saylı Moskva-Bakı-Moskva sürət qatarı "Rusiya Dəmir Yolları" ASC-yə məxsus heyətlə Bakıdan həftənin II və VI günləri saat 0.30-da yola düşəcəklər.\nQatar Moskvaya saat 4.15-də çatacaq və saat 20.20-də Moskvadan yola düşəcək. 55/56 №-li Bakı-Moskva-Bakı sürət qatarı Bakıya çatma vaxtı həftənin II günləri saat 6.00-da, 95/96 saylı Bakı-Moskva sürət qatarı isə qatar həftənin I və V günlərin saat 6.00-da çatacaq.\n369/370 saylı Bakı-Xarkov sərnişin qatarı ("ADY" QSC) qatarı ayın tarixləri ilə saat 21.50-də Bakıdan yola düşəcək, Bakıya isə saat 3.50-də çatacaqdır. Hər iki istiqamətdə müvəqqəti olaraq 369/370 Bakı-Xarkov-Bakı sərnişin qatarının marşrutu dəyişdirilmişdir.\nBununla əlaqədar olaraq, ləğv olunanadək Qorlovka, Konstantinovka, Kramatorsk, Slavyanskiy Kurort, Krasnıy Liman, Bukino stansiyalarına bilet satışı dayandırılır. Bilet satışı İlovaysk stansiyasından sonra yalnız Xarkov-sərnişin stansiyasına aparılacaq.\n373/374 saylı Bakı-Tümen sərnişin qatarının ("Rusiya Dəmir Yolları" ASC) hərəkəti günaşırı öz hərəkət cədvəli və sxemi üzrə saxlanılır.\nQatarın tərkibində qoşma Çelyabinsk-Bakı, Ufa-Bakı, Samara-Bakı, Saratov-Bakı vaqonlar yeni trafaretlə hərəkət edəcəklər. Novosibirsk -Bakı birbaşa vaqonu il boyu, günaşırı təyin olunur. Yay mövsümündə yeni Orenburq-Bakı birbaşa vaqonu təyin olunur. 373/374 saylı Bakı-Tümen qatarının marşrutunda dəyişiklik ediləcəkdir. Bununla əlaqədar olaraq Volsk, Balakovo, Puqaçovsk stansiyalarına bilet satışını bağlanacaq və əvəzində Kulatka, Vozrojdeniye, Sızran-şəhər stansiyalarına bilet satışını təşkil ediləcək.\n391/392 saylı Bakı-Rostov sərnişin qatarı ("Rusiya Dəmir Yolları" ASC) ayın tarixləri ilə saat 21.50-də Bakıdan yola düşəcək, saat 3.50-də Bakıya çatacaqdır.\n38/37 saylı Bakı-Tbilisi sərnişin qatarı ("ADY" QSC) öz hərəkət cədvəli və sxemi üzrə hərəkət edəcək.\n98/97 №-li Bakı-Ağstafa-Qazax qatarı saat 22.45-də (22.05 əvəzinə) Bakıdan yola düşəcək və saat 10.25-də (9.40 əvəzinə) Qazaxa çatacaq. Qatar saat 18.35-də (19.05 əvəzinə) Qazaxdan yola düşəcək və saat 7.10-da (7.25 əvəzinə) Bakıya çatacaq.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycan Respublikasının Nazirlər Kabinetinin qərarı № 117\nAzərbaycan Respublikasının Nazirlər Kabinetinin qərarı № 117\n№ 117 Bakı şəhəri, 10 mart 2016-cı il\nAzərbaycan Respublikası Daxili İşlər Nazirliyinin rəis və sıravi heyətinin geyim forması və fərqlənmə nişanları ilə təmin edilməsi Qaydalarının və normalarının təsdiq edilməsi barədə\n“Azərbaycan Respublikası Daxili İşlər Nazirliyinin rəis və sıravi heyətinin geyim formasının və fərqlənmə nişanlarının təsvirinin və nümunəsinin təsdiq edilməsi haqqında” Azərbaycan Respublikası Prezidentinin 2015-ci il 1 iyun tarixli 538 nömrəli Fərmanının icrasını təmin etmək məqsədi ilə, Azərbaycan Respublikası Daxili İşlər Nazirliyinin Azərbaycan Respublikasının İqtisadiyyat Nazirliyi, Azərbaycan Respublikasının Maliyyə Nazirliyi və Azərbaycan Respublikasının Ədliyyə Nazirliyi ilə razılaşdırılmış təkliflərini nəzərə alaraq Azərbaycan Respublikasının Nazirlər Kabineti qərara alır:\n1. “Azərbaycan Respublikası Daxili İşlər Nazirliyinin rəis və sıravi heyətinin geyim forması və fərqlənmə nişanları ilə təmin edilməsi Qaydaları” təsdiq edilsin (1 nömrəli əlavə).\n2. “Azərbaycan Respublikası Daxili İşlər Nazirliyinin ali rəis heyətinin geyim forması və fərqlənmə nişanları ilə təmin edilməsi Norması” təsdiq edilsin (2 nömrəli əlavə).\n3. “Azərbaycan Respublikası Daxili İşlər Nazirliyinin böyük, orta, kiçik rəis və sıravi heyətlərinin geyim forması və fərqlənmə nişanları ilə təmin edilməsi Norması” təsdiq edilsin (3 nömrəli əlavə).\n4. Müəyyən edilsin ki, Azərbaycan Respublikası Daxili İşlər Nazirliyinin dövlət büdcəsindən maliyyələşdirilən qurumlarının rəis və sıravi heyətinin geyim forması və fərqlənmə nişanları ilə təminatı Azərbaycan Respublikasının dövlət büdcəsində Azərbaycan Respublikası Daxili İşlər Nazirliyinin saxlanılması üçün nəzərdə tutulmuş vəsait hesabına həyata keçirilir.\n5. “Azərbaycan Respublikası Daxili İşlər Nazirliyinin rəis və sıravi heyətinin geyim formasının və fərqlənmə nişanlarının verilmə Qaydalarının, normalarının və istifadə müddətlərinin təsdiq edilməsi barədə” Azərbaycan Respublikası Nazirlər Kabinetinin 2006-cı il 20 dekabr tarixli 267 nömrəli qərarı (Azərbaycan Respublikasının Qanunvericilik Toplusu, 2006, № 12, maddə 1156; 2009, № 4, maddə 280; 2012, № 8, maddə 835) ləğv edilsin.\nAzərbaycan Respublikası Daxili İşlər Nazirliyinin rəis və sıravi heyətiningeyim forması və fərqlənmə nişanları ilə təmin edilməsi\n1. Bu Qaydalar “Azərbaycan Respublikası Daxili İşlər Nazirliyinin rəis və sıravi heyətinin geyim formasının və fərqlənmə nişanlarının təsvirinin və nümunəsinin təsdiq edilməsi haqqında” Azərbaycan Respublikası Prezidentinin 2015-ci il 1 iyun tarixli 538 nömrəli Fərmanının icrası məqsədi ilə hazırlanmışdır və Azərbaycan Respublikası Daxili İşlər Nazirliyinin rəis və sıravi heyətinin geyim formasının və fərqlənmə nişanlarının verilməsi qaydalarını müəyyən edir.\n2. Azərbaycan Respublikasının Daxili İşlər Nazirliyi Azərbay-can Respublikasının 2001-ci il 29 iyun tarixli 168-IIQ nömrəli Qanunu ilə təsdiq edilmiş “Azərbaycan Respublikasının daxili işlər orqan-larında xidmət keçmə haqqında Əsasnamə”yə uyğun olaraq, rəis və sıravi heyətini xüsusi rütbə verilən gündən geyim forması və fərqlənmə nişanları ilə təmin edir.\n3. Azərbaycan Respublikası Daxili İşlər Nazirliyinin dövlət büdcəsindən maliyyələşən qurumlarının rəis və sıravi heyətinin geyim forması və fərqlənmə nişanları ilə təminatı Azərbaycan Respublikasının dövlət büdcəsində Azərbaycan Respublikası Daxili İşlər Nazirliyinin saxlanılması üçün nəzərdə tutulmuş vəsait hesabına həyata keçirilir.\n4. Azərbaycan Respublikası Daxili İşlər Nazirliyinin dövlət büdcəsindən maliyyələşməyən qurumlarının rəis və sıravi heyətinin geyim forması və fərqlənmə nişanları ilə təminatı həmin qurumların vəsaiti hesabına Azərbaycan Respublikası Daxili İşlər Nazirliyinin dövlət büdcəsindən maliyyələşən qurumlarının rəis və sıravi heyətinin geyim forması və fərqlənmə nişanları ilə təmin edilməsi normalarına uyğun olaraq həyata keçirilir.\n5. Azərbaycan Respublikası Daxili İşlər Nazirliyinin rəis və sıravi heyətinin geyim forması və fərqlənmə nişanları ilə təmin edilməsi normaları əsasında tərkibində təchizat struktur bölmələri olan daxili işlər orqanlarında hesabat-sifarişlər hazırlanır. Hesabat-sifariş şəxsi heyətin sayı, əvvəllər verilmiş geyim əşyalarının istifadə müddətləri və anbardakı qalıq da nəzərə alınmaqla tərtib edilir.\n6. Daxili işlər orqanları tərəfindən təqdim olunan hesabat-sifarişlər araşdırılır, onların əsasında anbarlardakı əmlaklar da nəzərə alınmaqla, Azərbaycan Respublikası Daxili İşlər Nazirliyinin Təchizat İdarəsi tərəfindən Azərbaycan Respublikası Daxili İşlər Nazirliyinin yekun təchizat sifarişi ilə bağlı növbəti il üçün proqnozu tərtib edilir.\n7. Ayrılmış vəsait həcmində Azərbaycan Respublikasının Daxili İşlər Nazirliyi qanunvericiliklə müəyyən edilmiş qaydada geyim əmlakının hazırlanması və alınması üçün sifariş verir. Sifariş üzrə ödəmələr nağdsız hesablaşma (köçürmə) yolu ilə aparılır.\n8. Geyim formaları və fərqlənmə nişanları alınıb müvafiq qaydada uçota götürüldükdən sonra, daxili işlər orqanlarının hər bir əməkdaşı üçün açılmış fərdi armatur vərəqəsi əsasında müvafiq məxaric sənədləri hazırlanır. Həmin məxaric sənədləri əsasında əməkdaş xidmət etdiyi daxili işlər orqanı tərəfindən geyim forması ilə təmin edilir.\n9. Fərqlənmə nişanları - poqonlar, qol nişanları, kokardalar, qalstuk sıxacları, forma düymələri, emblemlər, ulduzlar, palıd yarpaqları, serjant lenti, furajka kəməri, “M” hərfi və yaxa nişanları şəxsi heyətə geyim formaları ilə birlikdə verilir.\n10. Azərbaycan Respublikası daxili işlər orqanlarının şəxsi heyətinin geyim formasının və digər inventar əmlakının qorunmasına və istifadə qaydalarına riayət olunmasına nəzarət Azərbaycan Respublikası Daxili İşlər Nazirliyinin Təchizat İdarəsi tərəfindən həyata keçirilir.\n11. Azərbaycan Respublikası Daxili İşlər Nazirliyinin əməkdaşına xüsusi rütbə verildikdə və ya onun xidmət sahəsi dəyişdirildikdə, həmin əməkdaşa verilmiş, lakin istifadə müddəti bitməmiş geyim forması verilmiş xüsusi rütbəsinə uyğundursa və ya dəyişilmiş xidmət sahəsində istifadə olunan geyim formasından xarici görünüşünə və rənginə görə fərqlənmirsə, əvvəllər verilmiş geyim formasından istifadə edilmə müddəti davam etdirilir və həmin əməkdaş verilmiş xüsusi rütbəsinə müvafiq poqon və fərqlənmə nişanları ilə təmin edilir. Əks halda, əməkdaş verilmiş xüsusi rütbəsinə və ya xidmət sahəsinə müvafiq geyim forması ilə təmin olunur.\n12. Azərbaycan Respublikası Daxili İşlər Nazirliyinin rəis və sıravi heyətinin əməkdaşları qeyri-standart bədən ölçülərinə malik olduqda, Azərbaycan Respublikası Daxili İşlər Nazirliyinin Təchizat İdarəsi tərəfindən verilmiş geyim forması orderi əsasında onlara həmin İdarənin tikiş emalatxanasında geyim formasının fərdi tikilişi sifariş olunur. Bu geyim formasının tikilməsinin dəyəri həmin ildə Azərbaycan Respublikası daxili işlər orqanlarının əməkdaşlarının qanunvericiliklə müəyyən edilmiş qaydada geyim forması ilə təmin olunması üçün müəyyən edilmiş qiymət əsasında tərtib etdiyi müvafiq sənədlərə uyğun olaraq Təchizat İdarəsi tərəfindən ödənilir.\n13. Geyim formasının və fərqlənmə nişanlarının istifadə müddəti bitdikdən sonra əməkdaşlar yeni geyim əmlakı ilə təmin olunurlar. Xidmətkeçmənin xüsusiyyətləri nəzərə alınmaqla, Azərbaycan Respublikasının daxili işlər orqanlarının müvafiq struktur bölmələrinin xüsusi rütbəsi olan əməkdaşlarına geyim formasının əvəzinə Azərbaycan Respublikasının Daxili İşlər Nazirliyi tərəfindən Azərbaycan Respublikasının Maliyyə Nazirliyi ilə razılaşdırılmaqla müəyyən edilmiş qaydada pul kompensasiyası ödənilir.\n14. Azərbaycan Respublikasının daxili işlər orqanlarından xaric edilmiş əməkdaşlardan Azərbaycan Respublikası Nazirlər Kabinetinin 2000-ci il 2 sentyabr tarixli 156 nömrəli qərarı ilə təsdiq edilmiş “Borcların icra qeydləri əsasında mübahisəsiz qaydada alınmasına əsas olan sənədlərin Siyahısı”nın 30-cu bəndində göstərilən hallara görə istifadə müddəti bitməyən geyim əmlakının dəyəri icra qeydlərinə əsasən mübahisəsiz qaydada tutulur.\n15. Azərbaycan Respublikası daxili işlər orqanının əməkdaşına geyim forması və ya onun əvəzinə pul kompensasiyası verildiyi gündən tərkibində təchizat struktur bölmələri olan daxili işlər orqanlarında müvafiq qeydlər aparılır.\ntarixli 117 nömrəliqərarıilə\nAzərbaycan Respublikası Daxili İşlər Nazirliyinin ali rəis heyətinin geyimforması və fərqlənmə nişanları ilə təmin edilməsi\nBir nəfər üçün əşyanın miqdarı (norması)\n1. Geyim forması\nİsti qulaqlı papaq\nQış səhra gödəkcəsi\nPlaş örtüyü gəzdirmək üçün qayış\nParad-çıxış geyim forması\nGündəlik geyim forması\nGündəlik geyim forması (mont)\nYay səhra kostyumu\nParad-çıxış forması üçün uzunqol köynək\nGündəlik geyim forması üçün uzunqol köynək\n2. Alt paltarı\nSəhra geyim maykası\nİsti alt tumanı və köynəyi\nŞalvar üçün qayış\nQeyd. Fərqlənmə nişanları hər geyim forması üçün onun istifadə müddətinə verilir.\nAzərbaycan Respublikası Daxili İşlər Nazirliyinin böyük, orta, kiçik rəis və sıravi heyətlərinin geyim forması və fərqlənmə nişanları ilə təmin edilməsi\nYay səhra furajkası\nQış səhra papağı\nİsti qış gödəkcəsi\nŞalvar üçün gön qayış\n1. Azərbaycan Respublikası Daxili İşlər Nazirliyinin Polis Akademiyasının müdavimlərinə 4 (dörd) il müddətinə verilir.\n2. Qadınlara verilir.\n3. Sıravi və kiçik rəis heyətinə 5 (beş) il müddətinə verilir.\n4. Azərbaycan Respublikası Daxili İşlər Nazirliyinin Çevik Polis Alayı, post-patrul, yol-patrul, ictimai təhlükəsizlik xidmətlərinin əməkdaşlarına və digər xidmətlərin sıravi və kiçik rəis heyətinə verilir.\n5. Böyük və orta rəis heyətinə verilir.\n6. Qadınlara şalvar ilə, Azərbaycan Respublikası Daxili İşlər Nazirliyinin Polis Akademiyasının müdavimlərinə 4 (dörd) il müddətinə verilir.\n7. Qadınlara yubka ilə verilir.\n8. Azərbaycan Respublikası Daxili İşlər Nazirliyinin Çevik Polis Alayı, post-patrul, yol-patrul və ictimai təhlükəsizlik xidmətlərinin əməkdaşlarına verilir.\n9. Yol Patrul Xidməti əməkdaşlarına verilir.\n10. Qadınlara kapron corab verilir.\n11. Müdavim və dinləyicilərə verilir.\n12. Müdavim və fəxri qarovula mərasimlərdə müvəqqəti istifadə üçün verilir.\n13. Dövlət Yol Polisi əməkdaşlarına süni dəridən verilir.\n14. Dövlət Yol Polisi əməkdaşlarına xüsusi ləvazimat verilir.\n15. Fərqlənmə nişanları hər geyim forması üçün onun istifadə müddətinə verilir.